150.  ÅRGANG  ■  NUMMER  9  ■  JESU  KRISTI  KIRKE  AF  SIDSTE   DAGES  HELLIGE   -  SEPTEMBER  2001 


LIAHONA 


SE  SIDE  2 


HjHWB 

1 

•  ■•  > 

X. 

P 

•> 

■    1 

2 

Mf-' 

Jl  .--#k 

)ft«  't^H 

■  K-*           ' "  5ft 

A          1 

PÅ  OMSLAGET 

Soveværelset  i  profeten  Josephs  Smiths 
forældres  træhus  fra  1  820.  Se 

VIGTIG  VEJLEDNING  FRA  PROFETEN 

Hvor  er  vi  dog  velsignet  at  have  en 
levende  profet  i  disse  sidste  dage.  Budskab 
fra  Det  Første  Præsidentskab  af  præsident 
Gordon  B.  Hinckley  i  majnummeret  af 
Liahona  (engelsk)  1999  er  som  et  kompas  i 
vores  liv  liv.  Dette  budskab,  »Livets  forplig- 
telser«, er  rigt  og  gribende.  Det  har  styrket 
mit  vidnesbyrd  om  Guds  levende  profet. 
Hver  dag  bruger  jeg  lidt  tid  på  at  læse  dele 
af  dette  budskab. 

Ved  en  bestemt  lejlighed  tog  jeg 
budskabet  med  mig  på  restaurant.  En  af 
mine  klienter  spurgte,  om  han  måtte  læse 
det.  Da  han  havde  læst  det,  bad  han  om 
en  kopi  af  det.  Denne  mand  erkendte,  at 
budskabet  er  »inspireret  og  anvendeligt  i 
dagligdagen«. 

Attah  Frederick, 

Bauchi  Gren, 

Jos  Distrikt  i  Nigeria 

MIN  SEKSÅRIGE  DATTER  ELSKER  A  LIAHONA 

A  Liahona  (portugisisk)  er  virkelig  en 
velsignelse  for  mig.  Min  seksårige  datter 
elsker  det.  Når  tidsskriftet  kommer,  beder 
hun  mig  straks  om  at  læse  historier  højt  for 
hende  fra  børnetillægget. 

Vera  Lucia  Antoniassi  Guerino, 

Hortolåndia  Ward, 

Castelo  Stav  i  Campinas  i  Brasilien 


INDBUNDEN  SAMLING  AF  UAHONAER 

Jeg  har  i  flere  år  samlet  årgange  af 
Liahona  (spansk).  Hvert  år  er  det  en  stor 
fornøjelse  at  modtage  det  sidste  eksemplar, 
så  jeg  kan  få  årgangen  indbundet  i  et 
samlet  bind.  Disse  bind  er  en  uvurderlig 
kilde  til  oplysninger. 

Liahona  indtager  en  fremtrædende 
plads  i  mit  bibliotek,  som  også  rummer 
håndbøger,  bøger  og  andre  kirkeudgivelser. 
Min  samling  af  Liahonaer  strækker  sig  fra 
konferencenumrene  fra  1970  helt  op  til  i 
dag.  De  har  givet  mig  en  større  forståelse  af 
evangeliet,  tjent  som  en  retningslinje  for 
mit  daglige  levned  og  været  en  hjælp  til 
forberedelse  af  taler  og  andre  opgaver  i 
Kirken.  Det  er  også  en  kilde  til  positiv 
underholdning,  som  opbygger  mig  og  moti- 
verer mig  til  at  følge  Herren  Jesus  Kristus. 

Daniel  Alarcon, 
Samanes  Ward, 
Alborada  Stav  i  Guayaquil  i  Ecuador 

EN  VELSIGNELSE  OG  EN  RETTESNOR 

Liahona  (spansk)  er  efterhånden  blevet 
en  af  de  smukkeste  velsignelser,  som  min 
familie  modtager  hver  måned.  I  det  finder  vi 
svar  på  mange  af  vore  bønner.  Tidsskriftet  er 
en  inspireret  udgivelse,  og  det  fortæller  os 
personligt  og  direkte  om,  hvor  højt  vor 
himmelske  Fader  elsker  os.  Artikler  af  Det 
Første  Præsidentskab  og  andre  generalauto- 
riteter hjælper  os  til  at  forstå  skrifterne 
bedre.  Som  familie  er  vi  meget  taknemlig  for 
den  åndelige  styrke,  som  vi  opnår,  og  den 
kundskab,  som  vi  får  ved  at  læse  tidsskriftet. 

Maria  Corina  Smith  de  Cardona, 

San  Miguel  2.  Gren, 

San  Miguelito  Stav  i  Panama 

BUDSKAB  FRA  DET  FØRSTE  PRÆSIDENTSKAB 

Lev  efter  din 
overbevisning 


Præsident  Gordon  B.  Hinckley 


Som  medlemmer  af  Kirken  er  vi  blevet  som  en  by, 
som  ligger  på  et  bjerg  og  ikke  kan  skjules  (se 
3  Nephi  12:14).  Hvad  enten  vi  kan  lide  det  eller 
ej,  så  er  enhver  af  os  anderledes  end  resten  af  verden.  Vi 
har  modtaget  sandheden,  og  med  det  følger  et  ansvar. 
Vore  ansvar  er  individuelle,  fordi  et  vidnesbyrd  er  meget 
individuelt. 

Da  Herren  i  denne  uddeling  erklærede,  at  dette  er 
»den  eneste  sande  og  levende  kirke  på  hele  jordens  over- 
flade« (L&P  1:30),  blev  vi  straks  bragt  i  en  stilling,  som 
vi  ikke  kan  smyge  os  udenom,  og  som  vi  hver  især  modigt 
og  ydmygt  må  leve  op  til.  Ethvert  oprigtigt  medlem  af 
Kirken,  som  lever  og  ånder  for  Mesterens  evangelium, 
kender  til  den  følelse,  når  han  eller  hun  omgås  andre 
mennesker.  Men  når  vi  en  gang  har  modtaget  et  vidnes- 
byrd, må  vi  leve  efter  det.  Vi  skal  leve  med  vores  samvit- 
tighed. Vi  skal  leve  med  vor  Gud. 

Det  er  ikke  kun  omvendte,  der  til  tider  oplever  vanske- 
lige kampe  og  mismod  og  hjertesorger,  når  de  fortæller 
familie  og  venner  om  Kirken.  Groft  sagt  er  det  fælles  for 
alle,  som  stræber  efter  at  holde  fast  i  jernstangen,  mens  de 
vandrer  gennem  verdens  tåge.  Sådan  har  det  altid  været. 


Personligt  mod  er  prisen  for  at  være  discipel.  Personligt 
mod  er  prisen  for  at  følge  sin  samvittighed. 

MOD  I  ALLE  UDDELINGER 

Der  findes  ikke  noget  stærkere  billede  i  hele  historien 
end  billedet  af  Jesus  i  Getsemane  Have  og  på  korset, 
alene:  Menneskehedens  Forløser,  verdens  Frelser,  som 
udvirkede  forsoningen. 

Jeg  kan  huske,  dengang  jeg  var  med  præsident  Harold 
B.  Lee  (1899-1973)  i  Getsemane  Have  i  Jerusalem.  Vi 
kunne  fornemme,  om  end  i  meget  ringe  omfang,  den  fryg- 
telige kamp,  som  fandt  sted  her,  en  kamp,  der  var  så 
inderlig,  at  Jesus,  mens  han  alene  kæmpede  i  ånden, 
blødte  fra  hver  eneste  pore  (se  Luk  22:44;  L&P  19:18).  Vi 
mindedes  forræderiet  fra  en,  som  var  kaldet  til  et  stort 
tillidshverv.  Vi  mindedes  de  onde  mænd,  som  brutalt  lagde 
hånd  på  Guds  Søn.  Vi  mindedes  den  ensomme  skikkelse 

Der  findes  ikke  noget  stærkere  billede  i  hele  historien 
end  billedet  af  Jesus  i  Getsemane  Have  og  på  korset, 
alene:  Menneskehedens  Forløser,  verdens  Frelser,  som 
udvirkede  forsoningen. 

på  korset,  som  i  fortvivlelse  råbte:  »Min  Gud,  min  Gud! 
Hvorfor  har  du  forladt  mig?«  (Matt  27:46).  Men  Frelseren 
holdt  modigt  ud  og  udvirkede  forsoningen  for  os. 

Indre  mod  er  en  nødvendig  dyd  for  dem,  der  følger 
Herren.  Da  religiøst  tyranni  undertrykte  Europa  i  det  16. 
århundrede,  stod  der  her  og  der  modige  mænd  frem.  Jeg 
tror,  at  reformatorerne  var  inspireret  af  Gud  til  at  lægge 
grundvolden  til  en  tid,  hvor  »endnu  en  engel«  skulle 
»flyve  midt  oppe  under  himlen;  og  den  havde  et  evigt 
evangelium  at  forkynde  for  dem,  der  bor  på  jorden,  og  for 
alle  folkeslag  og  stammer,  tungemål  og  folk«  (Ab  14:6). 
Det  var  i  Tyskland,  at  Martin  Luther  udviste  personligt 
mod  nok  til  at  stå  frem  med  sine  95  teser.  Det,  som  han 
og  hans  ligesindede  og  efterfølgere  måtte  udholde,  er  en 
historisk  kendsgerning.  Mens  de  banede  vejen  for  en 
mere  oplyst  tid,  måtte  de  vandre  alene,  hånet  af  andre. 

Denne  uddelings  store  profet  var  ligeledes  en  mand, 
der  havde  sine  overbevisningers  mod.  Den  14-årige 
dreng,  som  trådte  ud  af  skoven,  blev  snart  forfulgt  af  visse 
mennesker,  og  hele  sit  liv  var  han  forhadt.  Der  findes  få 
billeder,  som  er  mere  gribende,  end  billedet  af  profeten 
Joseph  Smith,  der  modigt  vandrer  fremad  med  en  hånd- 
fuld  trofaste  tilhængere.  Han  gav  sit  liv  for  sit  vidnesbyrd 
om  sandheden. 

I  enhver  uddeling  har  Herrens  efterfølgere  kendt  til 
det  mod,  som  det  kræver  at  vælge  at  tjene  Gud  frem  for 
at  lefle  for  massernes  holdninger. 

ET  NYT  MEDLEMS  MOD 

Jeg  kommer  til  at  tænke  på  en  ven,  som  jeg  kendte, 
mens  jeg  tjente  som  missionær  i  London  for  mange  år 
siden.  Han  kom  til  vores  dør  en  regnfuld  aften.  Jeg  hørte 
ham  banke  på  og  lukkede  ham  ind. 

Som  jeg  husker  det,  sagde  han:  »Jeg  må  tale  med 
nogen.  Jeg  er  helt  alene.« 

Jeg  spurgte  ham,  hvad  der  var  i  vejen. 

Han  sagde:  »Da  jeg  blev  medlem  af  Kirken,  sagde  min 

L  I  A 


far,  at  jeg  skulle  skrubbe  af  og  aldrig  vise  mig  der  igen. 
Nogle  få  måneder  senere  blev  jeg  frataget  mit  medlem- 
skab af  en  sportsklub.  I  sidste  uge  fyrede  min  chef  mig, 
fordi  jeg  er  medlem  af  denne  kirke.  Og  i  aftes  sagde  den 
pige,  som  jeg  elsker,  at  hun  aldrig  vil  gifte  sig  med  mig, 
fordi  jeg  er  mormon.« 

Jeg  sagde:  »Hvis  det  har  kostet  dig  så  meget,  hvorfor 
forlader  du  så  ikke  Kirken  og  vender  tilbage  til  din  fars 
hus,  til  din  klub,  til  det  job,  der  betød  så  meget  for  dig,  og 
gifter  dig  med  den  pige,  som  du  mener,  at  du  elsker?« 

I  det,  der  syntes  som  en  evighed,  sagde  han  ikke 
noget.  Så  holdt  han  sig  for  ansigtet  med  hænderne  og 
hulkede,  som  skulle  hans  hjerte  briste.  Til  sidst  så  han  op 
på  mig  med  tårer  i  øjnene  og  sagde:  »Det  kan  jeg  ikke.  Jeg 
ved  jo,  at  det  er  sandt,  og  om  det  så  skulle  koste  mig  livet, 
kunne  jeg  ikke  fornægte  det.« 

Han  tog  sin  våde  hat,  gik  han  til  døren  og  vandrede  ud 
i  regnen.  Mens  jeg  fulgte  ham  med  øjnene,  tænkte  jeg  på 
samvittighedens  styrke,  troens  ensomhed  og  det  person- 
lige vidnesbyrds  styrke  og  kraft. 

MOD  OG  ANSVARSFØLELSE 

Jeg  vil  gerne  sige  til  Kirkens  medlemmer,  især  til 
Kirkens  unge  mænd  og  kvinder,  at  jeg  håber,  at  I  som 
medlemmer  af  Jesu  Kristi  Kirke  af  Sidste  Dages  hellige 
oplever  indre  mod.  For  det  forlanger  Herren  af  os,  mens 
vi  vandrer  gennem  denne  jordiske  prøvestand,  mens  vi 
viser  ham  og  os  selv,  at  vi  virkelig  »elske  [r]  Herren  [vor] 
Gud  af  hele  [vort]  hjerte  og  af  hele  [vor]  sjæl  og  af  hele 
[vort]  sind«,  og  at  vi  »elsker [r  vor]  næste  som  [os]  selv« 
(Matt  22:37,  39). 

Det  kræver  fasthed  at  være  dydig,  når  alle  andre  ser 
med  foragt  på  dyd. 

Det  kræver  ansvarsfølelse  at  afholde  sig  fra  at  tage 
skadelige  stoffer,  når  alle  andre  foragter  ædruelighed  og 
et  liv  uden  stoffer. 

Det  kræver  mod  at  være  et  pålideligt  menneske,  når 

alle  andre  svigter  evangeliske  principper  af  bekvemme- 
lighedsgrunde. 

Det  kræver  en  kærlighed  i  hjertet  at  bære  fredeligt 
vidnesbyrd  om  vor  Herre  Jesu  Kristi  guddommelighed 
over  for  dem,  der  håner,  nedgør  og  foragter  ham. 

Der  vil  komme  tidspunkter,  som  kræver  mod  af 
enhver  af  os,  fordi  Herrens  disciple  må  leve  efter  deres 
samvittighed.  Herrens  disciple  må  leve  efter  deres  prin- 
cipper. Herrens  disciple  må  leve  efter  deres  overbevis- 
ning. Enhver  af  os  skal  leve  i  overensstemmelse  med  sit 
vidnesbyrd.  Hvis  vi  ikke  gør  det,  kommer  vi  til  at  føle  os 
elendigt  tilpas  og  frygteligt  alene. 


VI  STÅR  IKKE  ALENE 

Skønt  vi  møder  torne  og  skuffelser  på  vores  vej,  skønt 
vi  oplever  hjertesorger,  ja,  måske  får  knust  vores  hjerte, 
kan  de,  der  følger  Herren,  finde  fred,  trøst  og  styrke  hos 
ham.  For  Herren  selv  har  sagt: 

»Kom  til  mig,  alle  I,  som  slider  jer  trætte  og  bærer 
tunge  byrder,  og  jeg  vil  give  jer  hvile. 

Tag  mit  åg  på  jer,  og  lær  af  mig,  for  jeg  er  sagtmodig  og 
ydmyg  af  hjertet,  så  skal  I  finde  hvile  for  jeres  sjæle« 
(Matt  11:28-29). 

Det  var  Herren,  som  sagde,  at  hvis  vi  holder  budene, 
skal  »Helligånden  ...  være  [vor]  stadige  ledsager«  (L&P 

Det  kræver  mod  at  være  et 

pålideligt  menneske,  når  alle  andre 

svigter  evangeliske  principper  af 

bekvemmelighedsgrunde. 

121:46),  der  opbygger  os,  underviser  os,  leder  os,  trøster 
os  og  støtter  os.  Hvis  vi  vil  opnå  dette  følgeskab,  skal  vi 
bede  om  det,  leve  op  til  det  og  være  tro  mod  Herren. 

Jeg  tror,  at  Mormon  af  egen  erfaring 
kendte  til  sandheden  af  sine  ord  om,  at 
»denne  Trøster  fylder  dem  med  håb  og 
fuldkommen  kærlighed,  hvilken  kærlighed 
er  bestandig  ved  flid  i  bønnen,  indtil 
enden  kommer,  da  alle  de  hellige  skal  bo 
hos  Gud«  (Moroni  8:26).  Selv  om  vi  til 
tider  kan  være  alene,  når  vi  er  blandt 
verdens  folk,  behøver  vi  ikke  at  være 
ensomme,  for  Herren  har  givet  os 
Helligånden  som  en  ledsager,  der  kan 
vandre  med  os. 

Derudover  har  Herren  givet  os  andre, 
som  vi  kan  omgås  og  derved  opbygge  vores 
ånd  og  styrke  vores  mod  -  disciple,  der  er 
ligesindede  i  tanke,  hjerte  og  ånd.  Som 
apostlen  Paulus  sagde,  så  behøver  vi  ikke 
længere  at  være  »fremmede  ...  I  er  de 
helliges  medborgere  og  hører  til  Guds 
husstand«  (Ef  2:19).  Til  thessalonikerne 
skrev  han  om  at  støtte  hinanden: 

»Trøst  derfor  hinanden  og  opbyg 
hinanden  . . . 

...  vi  beder  jer  om  at  skønne  på  dem,  der  slider 
iblandt  jer  ... 

Dem  skal  I  omfatte  med  særlig  kærlighed  på  grund  af 
deres  arbejde«  (1  Thess  5:11-13). 

Skønt  vi  som  Herrens  disciple  til  tider  må  stå  ydmygt 
og  modigt  udenfor,  svigter  Herren  os  ikke.  Han  lader  os 
omgås  andre,  der  kan  opbygge  og  styrke  os,  mens  vi 
arbejder  på  at  velsigne  andre  i  denne  verden.  Og  hvis 
vi  beder  og  er  tro  mod  Herrens  befalinger,  gælder  hans 
løfte  også  for  os:  ». . .  jeg  vil  gå  foran  jer.  Jeg  vil  være  på 
jeres  højre  og  venstre  side;  min  Ånd  skal  være  i  jeres 


Vi  behøver  ikke 

at  være  ensomme, 

for  Herren  har 

givet  os 

Helligånden  som 

ledsager.  Og 

han  har  givet  os 

andre,  som  kan 

opbygge  vores 

ånd  og  styrke 

vores  mod. 


hjerter  og  mine  engle  rundt  omkring  jer  til  at  styrke 

jer«  (L&P  84:88). 

Det  er  et  løfte  fra  Herren.  Jeg  tror  på  det.  Jeg  bærer 
vidnesbyrd  for  jer,  at  det  er  sandt.  Må 
Herren  velsigne  alle  dem,  der  træder  ud  af 
verdens  mørke  og  ind  i  det  evige  evange- 
liums lys.  Må  han  velsigne  os  alle  til  at 
vandre  i  ydmyghed  og  mod  og  i  hjertet 
kende  den  fred,  som  udspringer  af  at 
bringe  sit  liv  i  overensstemmelse  med  sine 
principper  -  den  »fred,  som  overgår  al 
forstand«  (Fil  4:7). 

Lad  os  glæde  os  over  visheden  om,  at 
skønt  vi  modigt  må  stå  frem,  mens  vi 
vandrer  gennem  dette  liv  og  gennem 
vore  trængsler,  så  lader  Gud  os  ikke  i 
stikken  uden  sin  vejledning  og  styrkende 
kraft. 

Må  vi  holde  fast  ved  vores  retskafne 
overbevisning.  Må  vi  vandre  i  sandhed,  i 
tro  og  i  kærlighed.  For  hvis  vi  gør  det, 
bliver  vi  støttet  og  styrket  af  Herren: 
»Fred  efterlader  jeg  jer,  min  fred  giver  jeg 
jer;  jeg  giver  ikke,  som  verden  giver.  Jeres 
hjerte  må  ikke  forfærdes  og  ikke  være 
modløst!«  (Joh  14:27).  D 

FORSLAG  TIL  SAMTALEEMNER  FOR  HJEMMELÆRERNE 

1.  Ethvert  medlem  af  Kirken  bør  påtage  sig  det 
personlige  ansvar  at  være  som  en  by,  der  ligger  på  et 
bjerg  og  ikke  kan  skjules  (se  3  Nephi  12:14). 

2.  De,  der  er  tro  mod  deres  samvittighed  og  evange- 
liets principper,  får  fred  og  styrke  fra  Herren. 

3.  Vi  har  modtaget  Helligåndens  og  andre  medlem- 
mers følgeskab,  og  det  kan  opbygge  og  styrke  os,  når  vi 
stræber  efter  at  leve  i  overensstemmelse  med  Frelserens 
lærdomme. 

spørgsmål  , 


Listen  var 
overvældende, 
indtil  jeg  fandt 
alle  svarene 
på  ét  sted. 


Lani  Ricks 

ILLUSTRERET  AF  STEVE  KROPP 


Lige  siden  jeg  gik  i  Primary,  har 
jeg  vidst,  at  Mormons  Bog  er 
Guds  ord.  Jeg  vidste  også,  at  jeg 
skulle  læse  i  den  hver  aften.  Desværre 
havde  jeg  på  en  eller  anden  måde 
overset  ransage,  overveje  og  bede- 
aspektet  af  mit  skriftstudium. 

Da  jeg  gik  tiende  klasse  gav  min 
veninde,  Jennifer  Cotton,  som  ikke  var 
medlem  af  Kirken,  mig  adskillige  sider 
papir,  der  bar  overskriften:  »Spørgsmål 
til  Lani«.  Jeg  stoppede  papirerne  ned  i 
min  skoletaske  og  skyndte  mig  op  til 
timen. 

Senere  den  uge  dukkede  spørgs- 
målene op  i  min  skoletaske.  Der  var 
nøjagtig  100  spørgsmål  om  Jesu  Kristi 
Kirke  af  Sidste  Dages  Hellige  -  100 
spørgsmål! 

Jeg  følte  mig  overvældende  util- 
strækkelig. Jeg  bønfaldt  min  himmelske 
Fader  om  at  hjælpe  mig  med  at  besvare 
spørgsmålene.  Jeg  følte  mig  tilskyndet  til 
at  slå  op  i  mine  skrifter.  Det  første  skrift- 
sted, som  jeg  læste,  var:  »Derfor,  bed,  og 
I  skal  få;  bank  på,  så  skal  der  lukkes  op 
for  jer;  thi  den,  som  beder,  han  får,  og  for 
den,  som  banker  på,  skal  der  lukkes  op« 
(3  Nephi  27:29).  Jeg  fik  tårer  i  øjnene, 


og  jeg  vidste,  at  jeg  med  min  himmelske 
Faders  hjælp  kunne  finde  svarene. 

Jeg  tilbragte  mange  timer  med  at 
studere  skrifterne.  Det  forbavsede  mig, 
at  jeg  kunne  finde  skriftsteder,  som 
besvarede  de  spørgsmål,  som  havde 
virket  så  overvældende  nogle  få  timer 
tidligere. 

Næste  dag  gav  jeg  Jennifer  svarene 
sammen  med  et  eksemplar  af  Mormons 
Bog.  Hun  takkede  mig  med  tårevædede 
øjne. 

Senere  den  aften  ringede  Jennifer  for 
at  fortælle  mig,  at  hun  lige  var  blevet 
færdig  med  at  læse  1  Nephi.  Jeg  kan  ikke 
beskrive  den  glæde,  som  jeg  følte.  I 
Mosiah  18:9  står  der,  at  de  sande  troende 
er  villige  til  »at  stå  som  Guds  vidner  til 
alle  tider,  i  alle  ting  og  på  alle  steder«. 
Jennifer  gav  mig  mulighed  for  at  stå  som 
vidne  -  og  senere  muligheden  for  at  se 
hende  blive  døbt  som  medlem  af  Kirken. 

Nu  har  jeg  et  stærkt  vidnesbyrd  om 
Mormons  Bog.  Uanset  hvad  mit  behov 
eller  problem  er,  så  kan  jeg  søge  hjælp  i 
skrifterne.  Jeg  ved,  at  jeg  kan  finde  svaret 
ved  at  ransage,  overveje  og  bede.  Q 

Lani  Ricks  er  medlem  af  BYU  35.  Ward  i 
Brigham  Young  University  15.  Stav. 

Øverst  Det  nyrestaurerede  bødkerværk- 
sted, træhus  og  lade  ser  ud,  som  de  gjorde, 
da  familien  Smith  boede  her.  Indsat 
herover:  I  1820  var  denne  »smukke  lund 
tilstrækkelig  tæt  og  passende  langtfra  vejen 
til  at  byde  på  den  nødvendige  afsondrethed 
som  [den  unge  Joseph]  ønskede.  Og  det  var 
her,  at  han  om  morgenen  på  en  smuk, 
klar  dag  tidligt  på  foråret  knælede  for  første 
gang  i  sit  liv  for  at  henvende  sig  i  en 
personlig,  direkte,  lydelig  bøn  til  Gud.«1 


Genoprettelsens 


vugge 


Joseph  Smith  seniors  gård  med  dens  lille  skov  og 
bjælkehus  er  et  helligt  område,  hvor  Jesu  Kristi  gengivne 
evangelium  blev  plejet. 

I  begyndelsen  af  foråret  1820  blev  Joseph  Smith  seniors  Og  sådan  gik  det  til,  at  familiens  Smiths  gård  i  tidernes 
gård  på  små  40  hektarer,  som  lå  syd  for  Palmyra  i  staten  fyldes  uddelings  tidligste  morgengry  blev  den  vugge,  hvor 
New  York,  et  særligt  sted  -  hellig  jord.  Jesu  Kristi  evangelium  blev  lagt,  beskyttet  og  plejet.  I  dag 
Det  var  her,  i  et  lille  skovområde,  at  vor  himmelske  er  bjælkehuset,  træhuset,  bødkerværkstedet  (et  sted, 
Fader  og  hans  Søn,  Jesus  Kristus,  viste  sig  for  den  14-årige  hvor  man  fremstiller  og  reparerer  trætønder)  og  laden 
Joseph  Smith  junior.  Her  troede  familien  Smith,  som  var  de  bragt  tilbage  til  deres  oprindelige  udseende,  så  det  er 
første,  der  hørte  om  det  himmelske  besøg,  på  deres  søn  og  lettere  for  os  at  forestille  os  de  begivenheder,  som  udspil- 
bror  Joseph.  Her  viste  englen  Moroni  sig  for  den  unge  lede  sig  her.  Den  hellige  lund  ligger  kun  en  kort  spadse- 


profet  ved  adskillige  lejligheder  og  fortalte  ham  om  en  bog, 
der  var  skrevet  på  guldplader,  som  indeholdt  »en  beretning 
om  dette  kontinents  tidligere  indbyggere«  QS-H  1:34). 

Da  den  21-årige  Joseph  modtog  pladerne  i  1827,  var  det 
her  -  i  træhuset  og  bødkerværkstedet  -  at  han  skjulte  den 
hellige  optegnelse  for  at  beskytte  den,  indtil  han  kunne  over- 
sætte inskriptionerne  og  udgive  dem  som  Mormons  Bog. 


retur  derfra,  og  på  en  lille  høj,  som  skuer  ud  over  gården, 
ligger  et  nyt  Herrens  hus,  nemlig  templet  i  Palmyra  i 
staten  New  York. 

Her  følger  en  række  fotografier  af  Joseph  Smith 
seniors  gård,  ledsaget  af  en  kort  gennemgang  af  nogle  af 
de  begivenheder,  som  udspandt  sig  her  i  genoprettelsens 
første  år. 

Herover:  Bjælkehusets  køkken  var  sikkert  samlingssted  for 
mange  hyggelige  familiesamtaler  og  mange  hyggestunder.  Da 
familien  Smith  ikke  kunne  betale  det  sidste  afdrag  på  træhuset, 
flyttede  de  tilhage  til  bjælkehuset  i  1829. 


Herover:  Lucy  Mack  Smith,  profetens 
mor,  bemærkede,  at  Joseph  om  aftenen  den 
2 1 .  september  1823  »gik  i  seng  i  en 
alvorlig  og  dybsindig  sindstemning«2 
Joseph  skrev  senere  om  den  nat:  »Medens 
jeg  således  var  i  færd  med  at  påkalde  Gud, 
opdagede  jeg,  at  et  lys  begyndte  at  vise  sig 
i  værelset  ...da  pludselig  en  person  viste 
sig  ved  siden  af  min  seng  . . .  Han  kaldte 
mig  ved  navn  og  sagde  til  mig,  at  han 
var  en  budbærer,  sendt  til  mig  fra  Guds 
åsyn,  og  at  hans  navn  var  Moroni.«3 


Herover:  »Vi  havde  en  hyggelig  bjælke- 
hytte, som  var  pænt  møbleret,«4  skrev 
Lucy  Mack  Smith  om  bjælkehuset  med 
dets  to  værelser  i  stueetagen  og  to 
soveværelser  ovenpå. 


TlL  højre:  Få  år  efter  at  familien  Smith 
var  flyttet  ind  i  bjælkehuset,  tegnede 
24-årige  Alvin,  familiens  ældste  søn,  et 
træhus,  som  han  begyndte  at  opføre.  »Til 
de  naboer,  som  fulgte  byggeriet  på  det  nye 
hus,  sagde  han  ofte:  >Jeg  bygger  et  rart, 
bekvemt  hus,  som  far  og  mor  kan  sidde  i, 
og  der  skal  de  have  det  så  godt  som 
muligt.  De  skal  ikke  arbejde  så  hårdt  mere, 
som  de  hidtil  har  gjort. <  Men  Alvin 
opnåede  aldrig  at  se  huset  færdigt.«5 
I  midten  af  november  1823  blev  han 
syg  og  døde. 

I  træhuset  (herover)  og  dets  køkken 
(herover  til  højre)  var  familiebøn  og 
bibelstudium  et  fast  ritual.  Sønnen 
William  mindedes:  »Far  gik  altid  med 
sine  briller  i  lommen  på  sin  vest,  og  når 
vi  drenge  så  ham  række  ned  efter  brillerne, 
så  vidste  vi,  at  det  var  tid  at  gøre  sig  klar 
til  bøn,  og  hvis  vi  ikke  bemærkede  det,  så 
sagde  mor  ...  >nu  skal  vi  bede  bøn.<  Efter 
bønnen  sang  vi  en  sang.«6 


Til  venstre:  Her,  i  dette  soveværelse  ved 
siden  af  køkkenet,  var  Josephs  søstre 
Catherine  og  Sophronia  gået  i  seng  en 
aften,  da  en  eller  anden  opdagede,  at  en 
flok  mænd  var  på  vej  hen  mod  huset. 
Joseph  sprang  straks  op,  tog  pladerne, 
som  var  pakket  ind  i  et  stykke  stof,  og 
skjulte  dem  i  sengen  hos  pigerne.  Han 
sagde:  »Lad  som  om  I  sover.«  To  mænd 
kom  ind  i  værebet.  Den  ene  af  dem  havde 
en  lampe.  De  fik  øje  på  de  sovende  piger, 
kiggede  under  sengen  og  gik  igen.7 


Herover:  Dagligstuen  i  træhuset  med 
vestvendte  vinduer,  der  har  udsigt  til  den 
hellige  lund.  Her  holdt  familien  Smith  af  at 
sidde  og  hygge  sig.  Det  var  her,  at  Joseph  ofte 
fortalte  om  det,  som  han  havde  hørt.  Hans 
mor  skrev,  at  efter  Moronis  besøg  »vedblev 
Joseph  med  at  modtage  instrukser  fra  Herren, 
og  vi  vedblev  med  at  kalde  børnene  sammen 
hver  aften,  så  vi  kunne  høre  ham  fortælle 
om  det.«8  Indsat  til  højre:  Joseph  seniors 
og  Lucy  Mack  Smiths  soveværelse  i  stue- 
etagen i  træhuset. 

Joseph  Smith  seniors  gård 


Familim  Smiths  40  hektarer  omfattede  den  hellige  lund,  bjælkehuset,  træhuset,  laden 
og  bødkerværkstedet.  Det  nyligt  indviede  tempel  i  Palmyra  ligger  i  det  nordøstlige  hjørne 
af  familien  Smiths  oprindelige  gård.  Landsbyen  Palmyra  ligger  nord  for  familien 
Smiths  gård,  og  Cumorahhøjen  ligger  omtrent  otte  kilometer  sydøst  for  gården. 


Templet  i  Palmyra  i  staten  New  York  blev 
indviet  af  præsident  Gordon  B.  Hinckley 
den  6.  april  2000,  nøjagtig  1 70  år  efter 
at  Kirken  blev  organiseret  i  det  nærliggende 
Fayette  i  New  York,  og  180  år  efter  at 
drengen  Joseph  Smith  havde  bedt  i  et  lille 
skovområde  ikke  langt  fra  templet.  I 
indvielsesbønnen  bad  præsident  Hinckley: 
»Vil  du  tage  imod  dette  dit  hellige  hus.  Det 
er  opført  af  dem,  der  elsker  dig  og  din  Søn. 
Det  bærer  på  sin  facade  ordene:  >Helliget 
Herren.  Herrens  hus.<  Det  er  dit,  kære 
Fader.  Vi  vil  være  inderligt  taknemlige, 
hvis  du  vil  besøge  det  med  din  nærhed  til 
erindring  om  dit  tidligere  besøg  i  den 
nærliggende  lund  for  180  år  siden.  Lad 
din  Hellige  Ånd  dvæle  her. « 


Herover:  Laden  og  bødkerværkstedet.  Til  venstre:  Joseph 
Smith  senior  og  hans  sønner  lagde  et  stort  arbejde  i  et  rydde  det 
skovklædte  område  for  at  skaffe  sig  agerjord.  Det  lykkedes  dem 
at  rydde  12  hektarer,  mens  de  boede  i  bjælkehuset,  og  12  mere, 
mens  de  boede  i  træhuset.  De  havde  også  omkring  1 500  ahorn- 
træer, som  de  tappede  saft  fra  om  foråret,  så  de  kunne  fremstille 
sirup  og  sukker.  Laden  var  midtpunkt  for  disse  aktiviteter  udover 
de  daglige  gøremål,  som  bestod  i  at  tage  sig  af  afgrøder  og  dyr. 


X 


£ 
S 


5 


< 

§ 

o 


o 
o 
< 


L  I  A  H  O  N  A 
16 


"■■  ■ 

■■ 


m. 


Joseph  fjernede  trækassen  og  guldpladerne  fra  hulrummet  under 
kammen  i  træhuset.  Han  skjulte  pladerne  på  loftet  i  bødkerværk- 
stedet (indsat  herover)  og  gravede  den  tomme  kiste  ned  under 
gulvbrædderne.  Den  nat  flåede  en  pøbelhob  gulvet  op  og  knuste 
den  tomme  kiste,  men  de  gennemsøgte  ikke  loftrummet,  som  lå 
lige  over  deres  hoveder  (herover).  □ 


NOTER 

1.  B.H.  Roberts,  A  Comprehensive  History  of  the  Church, 
1:53-54. 

2.  History  of  Joseph  Smith,  red.  Preston  Nibley,  1958,  s.  74. 

3.  JS-H  1:30-33. 

4.  History  of  Joseph  Smith,  s.  65. 

5.  Roberts,  A  Comprehensive  History  of  the  Church,  1:32. 

6.  Citeret  i  Roberts,  A  Comprehensive  History  of  the  Church, 
1:35. 

7.  Mary  Dean  Hancock,  »The  Three  Sisters  of  Joseph  Smith«, 
afskrift,  siderne  iii-7,  RLDS- arkiverne.  Mary  Dean  Hancock  er 
barnebarn  af  Catherine  Smith  Salisbury. 

8.  History  of  Joseph  Smith,  s.  82. 

Ældste  Neal  A.  Maxwell 

De  Tolv  Apostles  Kvorum 


Den  gengivne  evangelium  fjerner  tvivl 
og  modløshed,  fordi  det  giver  os  en 
vished  om  udødeligheden  og  Guds  plan 
for  vores  lykke. 

Jeg  indleder  med  at  nævne  nogle  tegn  fra  den  urolige 
tid,  som  vi  lever  i.  Denne  sammenhæng  er  værd  at 
overveje,  eftersom  det  er  i  det  miljø,  som  I  og  jeg,  dag 
ud  og  dag  ind,  virker  i  denne  sidste  uddeling. 

TVIVL  OG  MODLØSHED 

De  mange  århundreder,  som  er  gået  siden  Jesu  jordiske 
tjenestegerning,  synes  at  have  svækket  troen  hos  mange  i 
de  sidste  dage.  Peters  profeti  om  indstillingen  hos  spot- 
terne i  de  sidste  dage  opfyldes  hele  tiden:  »Hvad  bliver 
der  af  løftet  om  [Kristi]  komme?  ...  alting  [er]  jo  blevet 
ved  at  være,  som  det  var  fra  skabelsens  begyndelse«  (2  Pet 
3:4).  Gentagelser  i  dette  menneskelige  landskab  betragtes 


altså  af  mange  som  bevis  på,  at  der  ikke  hersker  nogen 
klar,  guddommelig  hensigt. 

Den  deraf  følgende  ligegyldighed  fører  til  ugudelighed, 
og  ugudelighed  medfører  uundgåeligt  en  høst  af  bitter 
fortvivlelse  (se  Moroni  10:22;  L&P  45:27;  JS-M  1:30). 
Og  når  kærligheden  bliver  kold  hos  mange,  fører  det  til 
en  massiv  forkastelse  af  både  det  første  og  det  andet  store 
bud  (se  Matt  22:36-40;  24:12). 

Det  kan  ikke  undre,  at  de  modløse  tvivler  på  meningen 
med  livet  og  siger:  »Er  det,  hvad  livet  er?«  Selv  deres 
erobringer  og  præstationer  ender  som  tomhed.  Det  illu- 
streres af  MGM's  Louis  B.  Mayer,  som  engang  havde  været 
Hollywoods  ukronede  konge,  og  som  på  sit  dødsleje  for- 
tvivlet sagde:  »Intet  har  betydning.  Intet  har  betydning.«1 

FLYGTIGE  FORNØJELSER 

De,  der  »lever  uden  Gud  i  verden«,  rager  ivrigt  deres  få 
og  flygtige  fornøjelser  til  sig,  men  de  er  ude  af  stand  til  at 

Genoprettelsen  byder  på  en  rig  høst  af  frelsende 
lærdomme  og  evige  velsignelser  i  en  verden, 
hvor  de,  som  lever  uden  Gud,  kun  opnår  få  og 
flygtige  glæder. 

finde  sand  lykke  (se  Mosiah  27:31;  Moroni  2:13).  I  dag  er 
mange  opslugt  af  en  eller  anden  form  for  gå-i-byen-kultur. 
Andre  er  optaget  af  de  populære  og  udbredte  erstatninger 
for  sand  religion,  nemlig  sport  og  politik.  Alt  dette  ledsages 
af  politiske  omvæltninger,  mens  I  og  jeg  ser  de  verdslige 
»prinser  komme  og  gå  og  et  øjebliks  storhed  opnå«.2 

Ligesom  på  Noas  tid  bliver  mange  opslugt  af  dagligda- 
gens gøremål,  såsom  at  æde,  drikke  og  gifte  sig  (se  Matt 
24:38;  se  også  vers  36-39).  Mange  af  dem,  der  sidder 
godt  i  det,  siger:  »Jeg  er  rig,  jeg  har  samlet  til  huse  og 
mangler  intet«  (Ab  3:17),  og  i  deres  manglende  for- 
ståelser af  årsagssammenhængene,  siger  de:  »Min  egen 
kraft  og  min  hånds  styrke  har  skaffet  mig  hele  denne 
rigdom«  (5  Mos  8:17).  Det  er  i  dag,  som  på  det  gamle 
Israels  tid,  hvor  »enhver  gjorde,  hvad  han  fandt  for  godt« 
(Dom  17:6;  21:25).  I  vor  tid  »vandrer  [enhver]  på  sin 
egen  vej  og  efter  ...  verdens  lignelse«  (L&P  1:16), 
hvilket  kunne  kaldes  hver  mands  etiske  relativisme  -  og 
vi  oversvømmes  med  det  i  vor  tid. 

SELVISKHED  OG  SKEPSIS 

Uden  en  åndelig  erindring  gør  folk  således,  hvad  de 
har  lyst  til,  hvilket  fører  til  en  uinspireret,  uforankret 
individualisme,  som  forkaster  behovet  for  åndelig  under- 
kastelse, hvilket  trods  alt  er  et  af  de  vigtigste  formål  med 
livets  rejse.  Det  fordums  Israel  blev  advaret:  »Husk, 
hvordan  Herren  din  Gud  nu  i  fyrre  år  har  ladet  dig 
vandre  i  ørkenen,  for  at  ydmyge  dig  og  sætte  dig  på 
prøve,  så  han  kunne  få  at  vide,  om  du  har  i  sinde  at  holde 
hans  befalinger  eller  ej«  (5  Mos  8:2). 


Mange,  der  ikke  har  kendskab  til  frelsesplanen,  aner 
simpelthen  ikke,  hvad  livets  rejse  går  ud  på.  Derfor  fejer 
den  moderne  selviskhed  og  skepsis  Frelserens  betydning 
til  side  og  betragter  Jesus  som  blot  »et  menneske« 
(Mosiah  3:9)  eller  »agte[r]  ham  for  intet«  (1  Nephi  19:9). 

Forankret  i  denne  tankegang  siger  disse  mennesker: 
»Det  er  ikke  fornuftigt,  at  der  skal  komme  sådan  et 
væsen  som  en  Kristus«  (Helaman  16:18;  se  også  vers 
17-20).  Skulle  nogle  profetier  gå  i  opfyldelse,  siger  skep- 
tikerne, at  profeterne  bare  har  »gættet  noget  rigtigt« 
(Helaman  16:16). 

Verdslige  mennesker,  og  dem  bliver  der  flere  og  flere  af, 
kræver  at  se  i  stedet  for  at  vandre  ved  tro  (se  2  Kor  5:7). 
I  deres  iver  efter  at  se,  falder  de  i  den  fælde,  der  hedder 
»at  se  forbi  målet«  (Jakobs  Bog  4:14),  så  de  blandt  andet 
ikke  bemærker  de  spirende  blade  på  figentræet,  der  viser, 
at  sommeren  er  nær  (se  L&P  45:37;  JS-M  1:38-39). 

På  den  baggrund  vil  de,  der  søger  at  udbrede  evange- 
liets herlige  sandheder,  ligesom  Ether,  ofte  møde  folk,  hvis 
reaktion  på  hans  »store  og  vidunderlige«  profetier  var,  at 
de  »ikke  troede,  fordi  de  ikke  så  dem«  (Ether  12:5). 

»HOLDT  BORTE  FRA  SANDHEDEN« 

Længere  henne  ad  det  menneskelige  landskabs  spek- 
trum klarer  jordens  hæderlige  mennesker  sig  prisværdigt 
godt  uden  et  klart  evangelisk  lys.  I  og  jeg  kender  mange 
af  dem.  De  er  vidunderlige  og  gode  mennesker.  Disse 
mennesker  har  det  ligesom  Johannes  Døbers  tilhængere, 
de  har  endnu  ikke  fået  vished.  Da  Johannes  tilhængere 
blev  spurgt,  om  de  havde  modtaget  Helligåndsgaven, 

svarede  de:  »Vi  har  ikke  engang  hørt,  at  der  er  en 
Helligånd«  (ApG  19:2;  se  også  vers  1-6).  Blandt  jordens 
hæderlige  mennesker  er  der  mange,  »som  holdes  borte 
fra  sandheden  blot  derved,  at  de  ikke  ved,  hvor  de  kan 
finde  den«  (L&P  123:12). 

Men  genoprettelsen  rummer  en  herlig  løsning,  som  er 
yderst  relevant  for  vor  tid.  Når  genoprettelsen  ledsages  af 
sandhedens  ånd,  er  den  ikke  blot  oplysende  og  inspire- 
rende, men  også  overbevisende!  (se  L&P  50:21—22). 

Men  der  er  nogle,  som  først  skal  revses  med  lidelser, 
død,  frygt,  rædsel,  sult  og  sygdom,  før  de  ihukommer  Gud 
(se  Helaman  12:3).  Kun  forholdsvis  få  er  »beredt  til  at 
høre  ordet«  (Alma  32:6),  men  for  disse  har  »ordet  ... 
større  indflydelse  ...  end  ...  noget  andet«  (Alma  31:5). 
Men  selv  disse  forholdsvis  få  har  brug  for  en  lærer: 

»Filip  løb  derhen,  og  da  han  hørte  manden  læse  af 
profeten  Esajas,  spurgte  han:  >Forstår  du  også  det,  du 
læser?  < 

Han  svarede:  > Hvordan  skal  jeg  kunne  det,  når  der 
ikke  er  nogen,  der  vejleder  mig?<  Og  han  bad  Filip  om 
at  komme  op  i  vognen  og  sætte  sig  hos  ham«  (ApG 
8:30-31;  fremhævelse  tilføjet). 

OMGIVET 

Hvis  vi  fortsætter  vores  undersøgelse  af  samfundets 
spektrum,  finder  vi  de  lunkne  medlemmer  af  Kirken,  som 
savner  hengivenhed,  og  som  ikke  er  tapre  i  deres  vidnes- 
byrd om  Jesus  (se  L&P  76:79).  Disse  er  ofte  bange  for  at 
miste  deres  plads  i  samfundets  synagoge  eller  gå  glip  af 
menneskers  ros  (se  Joh  12:42-43).  Nogle  medlemmer  er 


som  den  tidlige  Amulek,  som  blev  kaldet,  men  ikke  ville 
høre.  Han  »havde  kendskab«,  men  han  »ville  ...  ikke 
anerkende  dem«  (Alma  10:6).  Ligesom  Amulek  har  disse 
medlemmer  måske  sågar  oplevet  at  føle  Guds  forløsende, 
kærlige  kraft,  men  de  »føler  [ikke]  således  nu«  (Alma 
5:26).  Er  det  for  øvrigt  ikke  fantastisk,  at  den  tålmodige 
Herre  genvandt,  belærte  og  senere  benyttede  Amulek  til 
at  forkynde  stærke  belæringer! 

Heldigvis  er  der  mange  medlemmer  af  Kirken,  der 
trods  alt  dette,  oprigtigt  stræber  efter  at  indvie  sig.  De 
søger  først  at  opbygge  Guds  rige  og  grundfæste  hans 
retfærdighed  (se  JSO,  Matt  6:38).  Trods  deres  forskellige 
prøvelser  og  skuffelser  stiller  disse  medlemmer  ikke  desto 
mindre  op  igen  og  igen  og  siger:  »Skal  vi  ikke  gå  fremad 
for  denne  store  sag?«  (L&P  128:22). 

Men  vi  bliver  også  advaret:  »Og  se,  fjenden  har  rottet 
sig  sammen«  (L&P  38:12).  Trofaste  sidste  dages  hellige 
er  således  omgivet  på  alle  sider  (se  L&P  76:29),  og  dog 
kan  vi  alligevel  opbygge  vore  samfund  af  hellige,  som 
åndeligt  er  »eet,  Kristi  børn«  (4  Nephi  1:17). 

SKRIFTERNE  SOM  ÅNDELIG  ERINDRING 

Vi  burde  ikke  overraskes  over,  at  en  del  af  det 
forgående  er  tegn  på  forsømmelse  af  de  hellige  skrifter. 
Historien  viser  os,  at  dem,  der  ikke  havde  nogen  skrifter, 
hurtigt  fornægtede  Skaberen!  (Se  Omni  1:17).  De,  der 
ikke  undervises,  kan  let  ende  som  ikketroende.  De  udgør 
en  opvoksende  generation,  som  ikke  forstår  profeternes 
ord,  og  som  ikke  tror  på  Kristi  opstandelse,  som  da  der 
»kom  et  nyt  slægtled,  som  ikke  kendte  Herren  og  det, 

Som  de,  der  nyder  godt  af  genoprettelsens 
velsignelser,  modtager  vi  »så  stort  lys  og  så 
megen  kundskab«  om  livets  mening  og 
formål,  Faderens  og  Sønnens  karakter  og 
frelsesplanens  virke  og  herlighed. 

han  havde  gjort  mod  Israel«  (Dom  2:10;  se  også  Mosiah 
26:1-4). 

De  hellige  skrifter  bærer  et  stærkt  vidnesbyrd,  men  de 
gør  os  også  bekendt  med  historien  om  det,  som  Gud  har 
gjort  for  sit  folk.  Denne  åndelige  erindring  er  af 
afgørende  betydning.  Tænk  over  dette  vers,  der  ofte 
overses  til  fordel  for  det  særlige  vers,  som  følger  efter  det: 
»Se,  når  I  læser  disse  ting,  om  det  er  Guds  visdom,  at  I 
skal  læse  dem,  ønsker  jeg  at  råde  jer  til  at  erindre,  hvor 
barmhjertig  Herren  har  været  mod  menneskes  børn  fra 
Adams  skabelse  helt  ned  til  den  tid,  da  I  modtager  disse 
ting,  og  at  I  overvejer  dem  i  hjertet«  (Moroni  10:3). 

Når  vi  ransager  og  tror  de  hellige  skrifter,  hjælper  de 
os  med  at  »erindre«,  om  man  så  må  sige,  de  hellige 
optegnelser.  De  er  en  del  af  Guds  riges  kollektive  hukom- 
melse. Det  var  derfor,  at  Alma  sagde  til  sin  søn  Helaman, 
at  de  hellige  optegnelser  faktisk  »har  styrket  dette  folks 
hukommelse«  (Alma  37:8). 

VIGTIG  KUNDSKAB  GENGIVET 

Genoprettelsen  gengav  storslåede  åndelige  sandheder, 
som  blandt  andet  opstandelsens  realitet,  men  den  gengav 
også  en  vigtig  åbenbarings- 
proces.  Læg  mærke  til  denne 
kombination:  »Og  jeg  vil 
sende  retfærdighed  ned  fra 
himmelen,  og  sandhed  vil 
jeg  bringe  frem  ud  af  jorden 
for  at  bære  vidnesbyrd 
om  min  Enbårne,  om  hans 


opstandelse  fra  de  døde,  ja,  og  også  om  alle  menne- 
skers opstandelse.  Og  jeg  vil  lade  retfærdighed  og 
sandhed  fare  hen  over  jorden  som  en  flodbølge« 
(Moses  7:62). 

»Og  ...  Gud  ...  så  ...  at  det  var  nødvendigt,  at 
menneskene  skulle  kende  til  de  ting,  som  han 
havde  beskikket  dem. 

Derfor  sendte  han  engle  til  at  tale  med  dem  . . . 
Og  de  begyndte  fra  den  tid  af  at  påkalde  hans 
navn;  derfor  talte  Gud  til  menneskene  og  kund- 
gjorde dem  forløsningsplanen,  som  havde  været 
beredt  fra  verdens  begyndelse«  (Alma  12:28-30). 
Genoprettelsen  giver  os  for  eksempel  mange 
yderligere  sandheder  om  Faderens  karakter  og  hans 
plans  beskaffenhed!  Ældste  George  Q.  Cannon 
(1827-1901)  fra  De  Tolv  Apostles  Kvorum  har  sagt: 
»I  frelsesplanen,  som  Gud,  vor  himmelske  Fader, 
har  åbenbaret,  findes  fuldkommen  kærlighed. 
Barmhjertighed  og  retfærdighed  og  ethvert  andet 
karaktertræk,  som  findes  i  Guddommens  karakter, 
illustreres  til  fuldkommenhed  i  frelsesplanen,  som 
han  har  åbenbaret  som  vejledning  for  menne- 
skene.«3 Men  ældste  Cannon  beklagede,  at 
»problemet  i  dag  er,  at  menneskene  ikke  tror  på, 
at  Gud  er  et  væsen  med  en  sådan  karakter«.4 


?. 

Sådan  er  det  også  i  vore  dage.  Det  er  ikke  noget  under, 
at  kong  Benjamin  tryglede:  »Tro  på  Gud,  tro  at  han  er  til, 
og  at  han  skabte  alle  ting,  både  i  himlen  og  på  jorden;  tro 
at  han  har  al  visdom  og  al  magt,  både  i  himlen  og  på 
jorden;  tro  at  mennesket  ikke  fatter  alle  de  ting,  som 
Herren  kan  fatte«  (Mosiah  4:9). 

Der  er  nogle  få  iblandt  os,  som  tror  på  Gud,  men  som 
ikke  vil  lade  ham  være  Gud.  De  prøver  at  begrænse  ham 
med  hensyn  til  hans  karakter  og  egenskaber.  Men  i  to 
vers  siger  Herren  tydeligt:  »Jeg  kan  gøre  min  egen 
gerning«  (2  Nephi  27:20-21).  Brødre  og  søstre,  det  er  så 
pænt,  som  Herren  kan  udtrykke  det,  at  han  sagtens  kan 
klare  det! 

LØSNINGER  PÅ  MENNESKELIGE  PROBLEMER 

Genoprettelsens  rigdomme  fjerner  tvivl  og  modløshed 
med  hensyn  til  livets  mening,  lindring  af  lidelser  og 
vished  om  udødeligheden  og  Guds  saliggørelses  plan  (se 
Alma  42:8).  Herrens  veje  er  højere  og  mere  effektive  (se 
Es  55:9). 

Der  går  ikke  en  dag,  hvor  vi  ikke  i  tv-nyhederne  eller 
dagspressen  ser  verdslige  løsninger  blive  sat  i  værk  for  at 
tackle  alvorlige  menneskelige  problemer.  Disse  løsninger 
omfatter  som  regel  lavere  veje,  uanset  hvor  oprigtige  de 
end  er,  og  de  svarer  til  at  spille  ishockey  på  en  glat  bjerg- 
side med  en  kroget  gren  som  stav  og  en  deform  klump 
som  puck. 

Genoprettelsen  er,  for  nu  at  benytte  en  metafor,  som  en 
frugtkurv,  som  er  »presset,  rystet,  topfyldt«  (Luk  6:38). 
Denne  overdådige  høst  skåner  os  for  den  sult,  som  skyldes 


doktrinær  underernæring.  Men  uden  denne  fylde  er  der 
nogle  underernærede,  som  kæmper  med  modgangen, 
mens  de  prøver  at  tro  på  en  kærlig  Gud.  Hver  eneste  af 
genoprettelsens  vigtigste  lærdomme  er  en  stor  hjælp  for 
os.  Men  »sammenrystet«  kan  disse  lærdomme  skabe  stær- 
kere tro,  takket  være  deres  vigtige  næring.  Høsten  er  ikke 
blot  overdådig  og  »topfyldt«,  men  den  gengiver  også  de 
vigtigste  »tydelige  og  dyrebare  ting«  (1  Nephi  13:40)  -  de 
afstemte  grundprincipper. 

SPØRGSMÅLET  OM  LIDELSE 

Tænk  over  en  af  følgerne  af  underernæring.  Nogle,  som 
er  lærdomsmæssigt  forvirrede,  klager:  »Hvis  Gud  er  god  og 
almægtig,  hvorfor  tillader  han  så  så  meget  menneskelig 
lidelse?  Hvorfor  tillader  han  så  meget  ondt  i  den  verden, 
han  har  skabt?«  En  fremtrædende  leder  for  et  trossamfund 
i  England  talte  for  nogle  årtier  siden  meget  åbent  om 
dette:  »Hele  mit  liv  har  jeg  stræbt  efter  at  finde  formålet 
med  livet.  Jeg  har  forsøgt  at  besvare  tre  spørgsmål,  som 
altid  har  syntes  fundamentale:  Evighedens  problem,  den 
menneskelige  personligheds  problem  og  ondskabens 
problem.  Det  er  slået  fejl.  Jeg  har  ikke  fundet  svaret  på 
nogen  af  dem  ...  Og  jeg  tror  ikke,  at  nogen  nogensinde  vil 
gøre  det.«5 

Uden  genoprettelsens  fylde  er  dette  problem  forståe- 
ligt nok  bekymrende  og  uophørligt!  Uden  genoprettel- 
sens lys  på  frelsesplanen  svarer  det  at  prøve  at  forstå  livet 
til  at  prøve  at  forstå  et  skuespil  i  tre  akter,  når  man  kun 
har  set  andet  akt.  Uden  kendskab  til  begyndelsen  og  slut- 
ningen bliver  alt  det  mellemliggende  forvirrende.  Hvad 


Genoprettelsens  høst  er  ikke  blot  overdådig  og 
»topfyldt«,  men  den  gengiver  også  de  vigtigste 
»tydelige  og  dyrebare  ting«  -  de  afstemte 
grundprincipper. 


ø^føøir*i^^m'mmB' 


'mmm>t%>år 


mmmmm^^^^f^ 


L  l'A'H  O   N  A 

22 


■■s/):-  •"■; .--  ■:■, 


□ 
z 
o 
s 
o 

u 

§ 

z 


z 
z 
< 

s 
o 

x 
x 
u 


X 

< 

Q 


z 

3 


o 
o 
o 


3 
< 


er  det,  der  foregår?  Er  der  en  instruktør,  som  kan  få  hoved 
og  hale  på  det  hele?  Er  der  en  pointe  med  handlingen? 
Sådanne  spørgsmål  kan  kun  besvares  ved  åbenbaring. 

Ondskab  og  lidelse  tærer  hårdt  på  verden,  og  vi  kan 
bestemt  ikke  give  nemme  svar,  som  kan  forklare  alle 
pinefulde  menneskelige  omstændigheder.  Men  takket 
være  genoprettelsens  velsignelser  kan  vi  se  alt,  som  det 
virkelig  var,  er  og  skal  blive  (se  L&P  93:24;  se  også  Jakobs 
Bog  4:13).  Så  kan  vi  bedre  vandre  på  den  lige  og  snævre 
sti,  inspireret  og  oplyst  af  »tro,  ikke  ...  det,  som  kan  ses« 
(2  Kor  5:7).  Men  denne  yderligere  forståelse,  som  genop- 
rettelsen giver  os,  fritager  os  ikke  fra  fristelser  eller 
lidelser.  Ingen  er  immun  over  for  dette,  men  vi  rammes 
på  forskellig  vis. 

Sidste  dages  hellige  ved  også,  at  Gud  ikke  skabte 
mennesket  ex  nihib,  ud  af  intet.  Tanken  om  en  skabelse  »ud 
af  intet«  byder  sine  tilhængere  på  et  alvorligt  dilemma.  En 
kommentator  har  skrevet  følgende  om  menneskelig  lidelse 
og  skabelse  »ud  af  intet«:  »Vi 
kan  ikke  sige,  at  [Gud]  gerne 
ville  hjælpe  os,  men  ikke  kan. 
Gud  er  almægtig.  Vi  kan  ikke 
sige,  at  han  ville  hjælpe  os,  hvis 
han  bare  vidste  hvordan.  Gud 
er  alvidende.  Vi  kan  ikke 
sige,  at  han  ikke  er  ansvarlig 
for  andres  ugudelighed.  Gud 
skaber  disse  andre.  Ja,  en 
almægtig,  alvidende  Gud  [som 
skaber   alt   ud    af  intet]    er 


medskyldig  i  alle  menneskelige  misgerninger  og  ansvarlig 
for  alle  moralske  svagheder  i  universet.«6 

Selvfølgelig  er  Gud  ikke  »ansvarlig«  for  vore  menne- 
skelige misgerninger!  Hvor  er  genoprettelsens  »tydelige 
og  dyrebare«  sandheder  dog  vigtige,  når  det  gælder  om  at 
se  alt,  som  det  virkelig  er,  i  stedet  for  at  blive  forvirret. 

FRIGØRENDE  SANDHEDER 

Genoprettelsens  sandheder  giver  os  frigørende 
indsigt!  Når  åbenbaringerne  »presses  og  rystes«,  frem- 
hæver de,  at  mennesket  er  en  intelligens  eller  ånd,  som 
er  lige  så  evig  -  men  ikke  jævnbyrdig  med  -  Gud  (se 
Abraham  3:18).  Så  lærdomsmæssigt  står  vi  helt  ander- 
ledes, fordi  »Gud  hverken  er  kilde  eller  årsag  til  moralske 
eller  naturlige  onder«.7  Gud  er  organisator  af  evige  intel- 
ligenser, som  hverken  kan  skabes  eller  tilintetgøres  (se 
L&P  93:29).  Desuden  vil  Gud  ikke  tvinge  mennesker, 
eftersom  al  intelligens  er  fri  til  at  handle  for  sig  selv  »i  den 
sfære,  hvori  Gud  har  sat  den  ...  Se,  heri  består  menne- 
skets handlefrihed,  og  heri  ligger  menneskenes  fordøm- 
melse« (L&P  93:30-31). 


Må  Gud  velsigne  os  med  villighed  til  at  dele  ud  af 
genoprettelsens  frugtkurv,  så  vi  kan  give  vores  næste 
åndelig  næring,  ligesom  vi  selv  har  modtaget  det. 

Fra  genoprettelsen  lærer  vi  videre,  at  der  indbygget  i 
det  jordiske  livs  bestående  struktur  er  »en  modsætning  i 
alle  ting«  (2  Nephi  2:11).  Denne  lærdom  er  mere  end 
blot  en  mindre  ledetråd  til  livet.  Det  er  en  større 
guddommelig  afsløring!  Som  professor  David  Paulsen  fra 
Brigham  Young  University  så  dybsindigt  har  skrevet: 
»Uden  moralsk  retskaffenhed  er  der  ingen  lykke.  Uden 
betydelig  moralsk  frihed  er  der  ingen  moralsk  retskaf- 
fenhed. Uden  en  modsætning  (modstridende  muligheder 
at  vælge  imellem)  er  der  ingen  moralsk  frihed.  Derfor  er 
der  en  tæt  forbindelse  mellem  lykke  og  modsætning.«8 

Når  genoprettelsens  sandheder  således  »rystes«,  opnår 
vi  en  dybere  forståelse  af  vores  daglige  liv. 

Det  er  min  personlige  mening,  ikke  Kirkens  lære,  at 
det  en  skønne  dag  vil  stå  endnu  tydeligere  for  os  end 
nu,  at  vores  kærlige  Fader  gør  alt,  hvad  han  kan,  for  at 
hjælpe  os! 

Jesu  Kristi  gengivne  evangelium  er  bevis  på  hans 


hjælp.  Som  de,  der  nyder  godt  af  genoprettelsens  velsig- 
nelser, modtager  vi  »så  stort  lys  og  så  megen  kundskab« 
(Alma  9:19)  om  livets  mening  og  formål,  Faderens  og 
Sønnens  karakter  og  frelsesplanens  virke  og  herlighed  (se 
Moses  1:39). 

Må  Gud  velsigne  os  med  villighed  til  at  dele  ud  af 
genoprettelsens  frugtkurv,  så  vi  kan  give  vores  næste 
åndelig  næring,  ligesom  vi  selv  har  modtaget  det.  □ 

Fra  en  tale  holdt  i  Assembly  Hall  i  Salt  Lake  City  i  Utah,  den 
3.  februar  1995. 


NOTER 

1.  The  Lion  in  Winter,  3.  del  af  dokumentarserien  MGM: 
When  the  Lion  Roars,  1992,  Turner  Pictures,  Inc.,  vist  på  PBS. 

2.  Robert  Wright  og  George  Forrest,  tekst  fra  »Sands  of 
Time«,  Kismet. 

3.  Deseret  News,  31.  januar  1872,  s.  609. 

4.  Deseret  News,  2.  april  1873,  s.  132. 

5.  Daily  Express,  London,  13.  juli  1953,  s.  4. 

6.  Antony  Flew,  »Theology  and  Falsification«,  New  Essays  in 
Philosophical  Theology,  red.  Antony  Flew  og  Alasdair  Macintyre, 
1955,  s.  107. 

7.  Encyclopedia  of  Mormonism,  red.  Daniel  H.  Ludlow,  5  bind, 
1992,  2:478. 

8.  Brev  til  forfatteren,  som  findes  i  forfatterens  besiddelse. 

Jane  McBride  Choate 

En  sand  historie 


Jenelle  hørte,  at  hendes  bedste  veninde  Michelle 
inviterede  deres  veninde  Rebecca  til  fødselsdags- 
fest næste  søndag.  Det  skulle  være  en  badefest. 

Michelle  havde  allerede  inviteret  Jenelle,  og  Jenelle 
havde  ikke  svaret  endnu.  Men  hun  vidste,  at  hun  ikke 
skulle  med  til  festen. 

Michelle  og  Jenelle  havde  været  veninder,  siden  de 
var  seks  år.  Men  siden  Jenelles  familie  var  blevet 
medlemmer  af  Jesu  Kristi  Kirke  af  Sidste  Dages  Hellige 
for  ni  måneder  siden,  havde  deres  forhold  ændret  sig. 
Medlemskabet  havde  ikke  ændret  Jenelles  følelser  for 
Michelle,  men  hun  havde  svært  ved  at  forstå,  hvorfor 
Jenelle  opførte  sig  anderledes. 

Efter  skole  traskede  Jenelle  modløs 
hjemad.  Alle  de  andre,  som  Michelle  havde 
inviteret,  skulle  med.  Mor  ved  nok,  hvad  jeg 
skal  gøre,  tænkte  Jenelle.  Jeg  har  det  altid 
bedre,  når  jeg  har  talt  med  hende. 

Da  hun  kom  hjem,  fortalte  hun  sin 
mor  det  hele.  »Hvad  skal  jeg  gøre?« 
spurgte  hun. 

Mor  lagde  armen  om  Jenelles  skulder. 
»Du  må  bestemme  dig  for,  hvad  der 


betyder  mest  for  dig.  At  komme  med  til  din  venindes 
fest,  eller  at  holde  budene,«  sagde  hun. 

Jenelle  sukkede.  Hun  vidste,  hvad  hun  burde  gøre. 
Men  det  gjorde  det  slet  ikke  lettere.  Hun  ville  nødig 
såre  sin  venindes  følelser,  og  hun  ville  så  gerne  med  til 
festen.  Men  hun  kunne  ikke  bryde  et  afbudene,  især 
ikke  efter  at  have  hørt  profeten  tale  til  generalkonfe- 
rencen om  betydningen  af  at  holde  sabbatsdagen  hellig. 

Hun  vidste,  hvad  hun  skulle  gøre.  Næste  dag  efter 
skoletid  skyndte  hun  sig  hjem  og  pakkede  den  gave  ind, 
som  hun  havde  lavet  til  Michelle.  Så  gik  hun  hen  til  sin 
venindes  hus. 

»Jeg  har  lavet  en  fødselsdags- 
^SfaTiifr  „c.„      gave  til  dig,«  sagde 


SEPTEMBER      2001 


hun.  »Men  jeg  er  ked  af,  at  jeg  ikke  kan  komme  til  din 
fødselsdagsfest.  Det  er,  fordi  det  er  på  en  søndag.« 

Michelle  pakkede  gaven  ud  og  holdt  den  op.  »Et 
fuglehus!«  sagde  hun.  »Det  er  flot!  Har  du  selv  lavet  det?« 

Jenelle  nikkede.  »Til  Primarys  præstationsdag.«  Hun 
fortalte  Michelle  om  Primary  og  præstationsdagene  for 
piger  på  hendes  alder. 

»Hvorfor  kan  du  ikke  tage  med  ud  at  svømme  på 
søndag?«  spurgte  Michelle,  da  hun  havde  takket  Jenelle 
for  gaven.  »Vi  holder  det  jo  om  eftermiddagen,  når  du 
har  været  i  kirke.« 

»Profeten  har  sagt,  at  vi  skal  holde  sabbatsdagen 
hellig,«  forklarede  Jenelle. 

»Hvad  betyder  det?«  spurgte  Michelle. 

»Det  betyder,  at  vi  ikke  handler  om  søndagen 
eller  tager  ud  at  svømme  eller  til  fodboldkampe 
og  den  slags.« 

»Hvad  laver  I  så?«  spurgte  Michelle  undrende. 

»Vi  går  i  kirke,  er  sammen  med  familien, 
lytter  til  musik  og  læser  i  skrifterne.«  Jenelle 
smilede,  da  hun  kom  til  at  tænke  på 
sidste  søndag.  »Nogle  gange  tager  vi  os 
bare  en  lur.« 

Michelle  skar  en  grimasse.  »Hvem  er  den 
profet?  Hvorfor  skal  I  gøre,  hvad  han  siger?« 

»Han  er  Kirkens  præsident,«  forklarede 
Jenelle. 

»Så  han  er  altså  chefen?« 

Jenelle  smilede  igen.  Hun  havde  aldrig  før  hørt 
profeten  omtalt  som  chefen,  men  hun  tænkte, 
at  det  nok  lød  rimeligt  for  folk,  som  ikke 
var  medlemmer  af  Kirken. 

»Hvad  gør  profeten  til  noget  særligt?« 
spurgte  Michelle. 

»Han  lærer  os  det,  som  vor  him- 
melske Fader  vil  have,  at  vi  skal  vide.« 


»Mener  du,  at  han  taler  med  Gud?« 

»Ja,«  svarede  Jenelle  med  overbevisning  i  stemmen. 
Hun  vidste,  at  der  var  mange  mennesker,  som  ikke 
forstod  det. 

»Hvem  er  han?«  spurgte  Michelle. 

»Vores  profet  hedder  Gordon  B.  Hinckley.« 

»Skal  I  gøre  alt,  hvad  han  siger?« 

»Vi  skal  ikke.  Vi  vælger  at  gøre  det,«  sagde  Jenelle  og 
håbede,  at  Michelle  forstod  det. 

»Kan  du  komme  til  min  fødselsdag  til  næste  år,  hvis 
jeg  ikke  holder  den  på  en  søndag?«  spurgte  Michelle. 

Jenelle  gav  sin  veninde  et  knus.  »Jeg  glæder  mig 
allerede!«  □ 


EN  PROFETS  EKSEMPEL 


I 


Præsident  Thomas  S.  Monson 

Første  rå  dg  iver  i  Det  Første  Præsidentskab 

Vi  opretholder  præsident  Gordon  B.  Hinckley  som 
præsident  for  Jesu  Kristi  Kirke  af  Sidste  Dages  Hellige 
og  som  profet,  seer  og  åbenbarer  for  Kirken  i  vor  tid.  I 
et  brev,  som  jeg  har  modtaget  fra  en  stolt  far, 
fortæller  han  om  en  oplevelse,  som  han  havde  med  sin 
dengang  fem-årige  søn,  og  om  sønnens  kærlighed  til  Kirkens 
præsident  og  hans  ønske  om  at  følge  hans  eksempel. 

Faderen  skrev:  »Da  Christopher  var  fem  år  gammel, 
klædte  han  sig  i  sit  søndagstøj  næsten  uden  hjælp.  En 
bestemt  søndag  besluttede  han,  at  han  ville  have 
jakkesæt  og  slips  på,  noget  han  aldrig  før  havde  gjort. 
Han  rodede  skabet  igennem  på  egen  hånd  for  at 
finde  et  brugt  slips  og  fandt  et  med  klips,  som  han 
ikke  behøvede  at  binde  slipseknude  på.  Han  satte 
slipset  fast  på  sin  hvide  skjorte  og  rundede  af  med  at 
iføre  sig  den  lille  blå  blazer,  som  havde  hængt  i  dren- 
genes skab  i  årevis. 

Han  gik  selv  ud  i  badeværelset  og  redte  sit  lyse  hår 
omhyggeligt.  Netop  da  kom  jeg  ud  i  badeværelset  for 
at  gøre  mig  færdig.  Der  stod  Christopher  og  smilede 
til  sit  spejlbillede.  Uden  at  tage  øjnene  fra  spejlbil- 
ledet sagde  han  stolt:  >Se,  far.  Christopher  B. 
Hinckley!  <« 

En  dreng  havde  fulgt  Herrens  profet.  □ 

Topasset  fra  en  tale  holdt  ved  oktoberkonferencen  1 998. 

FÆLLESTID 


JEG  KAN  FØLGE  PROFETEN 


Diane  S.  Nichols 


»Jeg  vil  gå  og  gøre  det,  som  Herren  har  befalet,  thi 
jeg  ved,  at  Herren  ikke  giver  menneskenes  børn 
nogen  befaling,  uden  at  han  åbner  en  udvej  for 
dem,  så  de  kan  udføre  det,  som  han  befaler  dem« 
(1  Nephi  3:7). 

I  1899  var  der  ikke  vand  nok  i  det  sydlige 
Utah.  Det  havde  ikke  regnet  i  mere  end  to 
år.  Bækkene  og  brøndene  omkring  byen  St. 
George  var  tørret  ind.  Der  var  ikke  vand  til  afgrøderne, 
så  de  døde.  Kvæget  døde  også.  Mange  mennesker 
begyndte  at  flytte  bort. 

Nell  var  en  lille  pige,  som  boede  i  St.  George  på  det 
tidspunkt.  Hendes  far  fortalte  hende,  at  deres  familie 
snart  skulle  flytte. 

I  juni  tog  Nell  og  hendes  mor  til  en  kirkekonference  i 
St.  George.  Præsident  Lorenzo  Snow,  som  var  profet  på 
det  tidspunkt,  skulle  tale.  Neils  far  blev  hjemme  for  at 
pakke  alt  ned,  til  de  skulle  flytte.  Nell  lyttede  omhygge- 
ligt til  det,  som  profeten  sagde.  Efter  konferencen 
skyndte  hun  sig  hjem.  Hun  fortalte  sin  far,  at  profeten 
havde  lovet,  at  hvis  folk  ville  betale  deres  tiende  og  så 
afgrøder,  så  ville  det  regne,  så  de  kunne  få  føde  til  det 
kommende  år. 

Neils  far  forklarede  familien,  at  de  ikke  ville  overleve 
endnu  et  år,  hvis  afgrøderne  slog  fejl.  Nell  mindede  ham 
om,  at  hendes  bedstefar  havde  talt  om,  hvordan  folk  på 
hans  tid  var  blevet  velsignet  for  at  gøre  det,  som  præsi- 
dent Brigham  Young  (1801-1877)  havde  bedt  dem  om. 
Bedstefar  havde  lovet  Nell,  at  hvis  hun  ville  følge  den 
levende  profet,  ville  hun  også  blive  velsignet.  Nell 
troede  på  sin  bedstefar,  og  hun  tilbød  at  give  sin  far  sine 
egne  sparepenge,  så  de  kunne  betale  deres  tiende. 

Næste  morgen  så  Nell,  at  hendes  far  pløjede 
markerne,  så  han  kunne  komme  til  at  så  afgrøder. 


Hendes  familie  blev  i  St.  George  og  gjorde  nøjagtig,  som 
profeten  havde  bedt  dem  om.  Igennem  de  varme,  tørre 
uger,  som  fulgte,  betalte  folk  i  St.  George  deres  tiende, 
tilsåede  deres  marker,  bad  og  spejdede  op  mod  den 
skyfri  himmel  efter  regn.  De  var  dybt  taknemlige,  da  det 
begyndte  at  regne  to  måneder  efter  konferencen.  De  fik 
en  stor  høst  det  år! 

Vi  bliver  velsignet,  hvis  vi  følger  den  levende  profet, 
præsident  Gordon  B.  Hinckley.  Præsident  Hinckley 
taler  på  vor  himmelske  Faders  vegne.  Det,  han  beder  os 
om,  er  det,  som  vor  himmelske  Fader  og  Jesus  Kristus 
ønsker,  at  vi  skal  gøre.  Hvis  vi  er  lydige,  bliver  vi 
velsignet. 

Forslag  til  fællestid 

1 .  Indbyd  biskoppens  eller  grenspræsidentens  kone  til  at 
fortælle  om  sin  mands  barndom,  familie,  arbejde  og  pligter 
som  biskop  eller  grenspræsident.  Forklar  at  på  grund  af  sit 
vidnesbyrd  og  sit  ønske  om  at  opretholde  profeten,  tjener  han 
i  wardet  eller  grenen.  Lad  børnene  tænke  over,  hvad 
biskoppen  eller  grenspræsidenten  har  bedt  dem  om  at  gøre 
(betale  tiende,  bede  som  familie,  studere  skrifterne  dagligt, 
holde  familieaften,  holde  sabbatten  hellig  og  så  videre) . 
Forklar,  at  en  del  af  det  at  opretholde  biskoppen  eller  grens- 
præsidenten  er  at  gøre,  hvad  han  beder  om.  Lad  hvert  barn 
tegne  omridset  af  sin  hånd  på  et  stykke  papir,  klippe  det  ud 
og  skrive  på  det,  hvad  han  eller  hun  vil  gøre  for  at  støtte 
biskoppen  eller  grenspræsidenten.  Lav  en  plakat  ved  at  lime 
hænderne  på  et  stort  stykke  karton.  Hvis  det  er  muligt,  kan 

l  overrække  biskoppen  eller  grenspræsidenten  plakaten. 

2.  Udvælg  under  bøn  nogle  evangeliske  standarder  (se 
hæftet  Mine  præstationsdage) .  Bed  flere  voksne  om  at 
holde  aktivitetssteder  rundt  omkring  i  lokalet,  hvor  de  så 
underviser  i  de  udvalgte  principper.  Lad  børnene  gå  fra 
det  ene  sted  til  det  andet.  Ved  et  af  aktivitetsstederne  kan 

Start 


musiklederen  for  eksempel  undervise  i  en  sang.  Et  andet 
sted  kan  et  medlem  af  præsidentskabet  fortælle  en  historie. 
Et  tredje  sted  kan  børnene  spille  et  huskespil.  Når  børnene 
har  været  ved  alle  aktivitetsstederne,  får  de  et  stykke  papir, 
hvorpå  der  står:  »Jeg  vil  altid  adlyde  profeten  ved  at 

«  Lad  dem  skrive  eller  tegne  et 

princip,  som  de  vil  arbejde  på  i  den  kommende  uge. 


Instrukser 

Følg  præsident  Gordon  B.  Hinckleys  lærdomme  for 
at  finde  vej  gennem  labyrinten  hen  til  vor  himmelske 
Fader  og  Jesus  Kristus.  Farvelæg  den  korrekte  vej  og 
klip  så  siden  ud.  Hæng  den  op  et  sted,  hvor  den  kan 
minde  dig  om  noget  af  det,  du  skal  gøre  for  at  vende 
tilbage  til  din  himmelske  Fader  og  Jesus  Kristus.  □ 

NYE  VENNER 


Miyako 
Tashiro 

fra  Osaka  i  Japan 


Melvin  Leavitt 


Otteårige  Miyako  Tashiro  bor  i 
Osaka  i  Japan.  Hun  elsker 
denne  travle  by,  som  gennem- 
strømmes af  mange  kanaler.  Hun  elsker 
også  sit  smukke  land. 

Japan  er  et  land  med  snedækkede 
bjergtinder,  tætte  skove,  brusende 
floder  og  blomstrende  kirsebærtræer. 
Japanerne  skaber  også  selv  skønhed  og 
kunst. 

Miyako  tager  del  i  den  kunstneriske 
tradition.  Hun  spiller  violin  og  klaver 
og  øver  sig  mange  timer  hver  uge. 
Hendes  storebror,  Kazuto  på  12,  spiller 
også  violin,  og  hendes  far,  Shigeharu, 
spiller  guitar.  Når  de  tre  øver  sig  og 
optræder  sammen,  føler  Miyako  sig 
meget  glad. 

Hun  lærer  også  at  bage  af  sin  mor, 
Suzuko.  De  bager  lækre  kager  og 
småkager  og  fremstiller  hjemmelavet  is 
og  andre  lækkerier.  Søster  Tashiro  lærer 
også  Miyako  origami  -  det  er  kunsten 
at  folde  papir  til  blomster,  dyr  og  andre 
figurer. 

Miyako  besidder  mange  af  de  dyder, 
som  sættes  højt  i  Japan.  Hun  er  lydig 
mod  sine  forældre,  har  øje  for  skønhed 


S  E  P  T  E  M 


og  går  op  i  enhver  opgave,  som  hun  får 
pålagt.  Hun  er  en  dygtig  elev  og  passer 
sine  lektier.  Hendes  yndlingsfag  er 
billedkunst,  hvor  hun  lærer  at  skabe 
skulpturer  og  tegne. 

Men  Miyako  er  ikke  altid  så  alvorlig. 
Hun  kan  få  hele  familien  til  at  le  ved 
at  skære  sjove  grimasser.  Når  hun 
er  sammen  med  sine  venner,  bytter 
de  klistermærker,  leger  tagfat,  gør 
øvelser  i  barren,  cykler  og  sjipper. 

Hun  og  Kazuto  er  rigtig  gode 
venner.  Udover  violinspillet  dyrker  de 
begge  Chanbara,  som  er  en  form  for 
sværdkamp.  De  har  selvfølgelig  hjelme 
på  og  bruger  gummisværd. 

Miyako  elsker  evangeliet  og  Primary. 
Hver  aften  læser  hun  højt  for  sin  mor 
fra  Mormons  Bog.  Hun  minder  også  de 
andre  om  familieaften. 

Missionering  falder  Miyako  let. 
Engang  da  hun  var  henne  hos  en  god 
veninde,  sagde  hun  pludselig,  at  nu 
skulle  hun  hjem,  fordi  det  var  tid  til 
familieaften.  Hendes  venindes  mor  bad 
hende  forklare  det  lidt  nærmere,  og  det 
gjorde  Miyako  så.  En  anden  gang 
fortalte  hun  en  ven,  at  hun  ofte  beder 

til  sin  himmelske  Fader.  Veninden  stillede 
spørgsmål,  og  Miyako  lærte  hende  at  bede. 

For  nylig  blev  Miyako  døbt  og  bekræftet 
som  medlem  af  Kirken.  Hun  kan  huske,  at 
hun  følte  sig  »helt  ren«,  siger  hun.  Hun  vil 
gerne  have  Helligånden  som  sin  stadige 
ledsager,  så  derfor  lytter  hun  omhyggeligt  til 
den  stille,  sagte  stemme. 

Hun  har  stor  tro  på  præstedømmet.  Hvis 
hun  ikke  har  det  godt,  beder  hun  om  en 
velsignelse,  og  når  hendes  far  lægger 
hænderne  på  hendes  hoved,  forventer  hun 
at  blive  rask.  »Hendes  tro  har  styrket  min 
tro,«  siger  bror  Tashiro. 

Et  af  Miyakos  yndlingssteder  er  bjerget 
Mino,  som  hun  og  hendes  familie  besøger 
hver  sommer.  De  tager  madpakker  med  og 

vandrer  op  til  et  vandfald.  Der  kan  de  så 

nyde  både  maden  og  udsigten. 

Miyako  er  en  sød  pige,  som  elsker  sin 
familie,  sin  himmelske  Fader  og  Jesus 
Kristus.  Hun  er  fast  besluttet  på  at  dele 
Japans  skønhed  og  evangeliet  med  alle.  □ 

HISTORIER  FRA  DET  NYE  TESTAMENTE 


MANDEN 
MED  DE 
ONDE  ÅNDER 


En  mand,  som  boede  i  bjergene  ved  Galilæas  Sø,  var 
besat  af  en  ånd  ond,  som  fik  ham  til  at  té  sig  vildt. 
Folk  havde  prøvet  at  stoppe  ham  ved  at  binde  ham 
med  reb  og  lænker,  men  kan  flåede  både  reb  og  lænker 
over. 

Mark  5:1-4 


Manden  tilbragte  nætter  og  dage  i  huler  i  bjergene. 
Han  skreg  hele  tiden  og  flænsede  sig  med  sten. 

Mark  5:5 


En  dag  sejlede  Jesus  og  hans  disciple  over  Genezaret 
Sø  i  en  båd.  Da  Frelseren  steg  ud  af  båden,  løb 
manden  hen  til  ham. 

Mark  5:1-2,  6 

Jesus  befalede  den  onde  ånd  at  komme  ud  af  manden. 
Den  onde  ånd  kendte  Jesus.  Den  kaldte  ham  Guds 
Søn.  Den  bad  Jesus  om  ikke  at  gøre  sig  fortræd. 

Mark  5:7-8 


Da  Frelseren  spurgte  ånden,  hvad  dens  navn  var, 
svarede  den:  »Legion  er  mit  navn.«  Legion  betyder 
mange,  og  der  var  mange  onde  ånder  i  manden.  De 
bad  Jesus  om  ikke  at  sende  dem  bort,  men  i  stedet  at 
sende  dem  over  i  en  flok  svin,  som  stod  i  nærheden. 

Mark  5:9-12 


Det  gik  Jesus  med  til.  De  onde  ånder  forlod  manden  og  for  ind  i  de  omkring  2000  svin.  Da  ånderne  var  kommet 
over  i  dem,  styrtede  svinene  sig  ud  over  en  skrænt  og  druknede. 

Mark  5:1 3 

De  mænd,  som  passede  svinene,  løb  ind  til  byen  og 
fortalte  folk,  hvad  der  svar  sket.  Folkene  kom  og  så 
Jesus.  De  så  også  den  vilde  mand,  men  nu  var  han  ikke 
vild  mere. 

Mark  5:14-15 


Folkene  fra  byen  kunne  ikke  forstå  det.  Da  andre  folk 
fortalte  dem,  hvad  der  var  sket,  blev  de  bange  for  Jesus 
og  bad  ham  om  at  gå  sin  vej.  Han  satte  sig  op  i  båden 
igen. 

Mark  5:15-18 


Manden,  som  var  blevet  helbredt,  ville  gerne  med 
ham.  Frelseren  sagde,  at  han  ikke  skulle  tage  med, 
men  i  stedet  fortælle  sine  venner,  hvad  Jesus  havde 
gjort  for  ham. 

Mark  5:18-19 


Manden  fortalte  det  til  alle  sine  venner,  og  alle  blev 
forundret  over  Jesu  store  magt. 

Mark  5:20 

HISTORIER  FRA  DET  NYE  TESTAMENTE 


EN  KVINDE 
RØRER  VED 
JESU  KAPPE 


En  kvinde,  som  var  meget  syg,  havde  opsøgt  mange 
læger.  Hun  havde  været  syg  i  12  år,  men  lægerne 
kunne  ikke  helbrede  hende. 

Mark  5:25-26 


En  dag  så  hun  Jesus  omgivet  af  mange  mennesker.  Hun  havde  hørt  om  ham  og  troede  på,  at  hun  ville  blive  helbredt, 
hvis  hun  bare  rørte  ved  hans  tøj.  Hun  rakte  ud  og  rørte  sømmen  på  hans  kappe. 

Mark  5:27-28 

Hun  blev  straks  helbredt.  Jesus  vendte  sig  og  spurgte:  »Hvem  rørte  ved  mit  tøj?« 


Mark  5:29-30 


Forskræmt  knælede  kvinden  foran  Frelseren  og  indrømmede,  at  hun  havde  rørt  ved  ham.  Jesus  sagde,  at  hendes  tro 
havde  gjort  hende  rask. 

Mark  5:33-34 

JEG  PRØVER  AT  BLIVE  SOM  JESUS 

Jeg  adlyder  mine  forældre 

Gustavo  Adolfo  Loaiza  Vergara 

En  dag  tog  jeg  til  stranden  med  min  bror  og  min  mor.  Da 
vores  mor  satte  sig  ned  for  at  hvile  sig  lidt,  bad  hun  os  om  at 
vente,  men  min  bror  og  jeg  blev  bare  ved  med  at  gå.  Pludselig 
opdagede  vi,  at  vi  var  faret  vild.  Vi  gik  tilbage  til  det  sted, 
hvor  mor  havde  siddet,  men  vi  kunne  ikke  finde  hende.  Jeg 
begyndte  at  græde,  og  nogle  mennesker  ville  hjælpe  os.  Til 
sidst  fandt  vores  tante  os. 

Mens  vi  var  faret  vild,  bad  jeg  en  bøn.  Vores  far  har  lært 
os,  at  hvis  vi  ikke  ved,  hvad  vi  skal  gøre,  kan  vi  bede.  Jeg  bad 
tø*  .  meget  stille,  og  så  blev  vi  fundet.  Jeg  lærte,  at  vi  altid  skal 

q — :   <  adlyde  vore  forældre.  Og  jeg  ved,  at  vor  himmelske  Fader 
_  Jk_^>       hører  os,  når  vi  beder. 

C^    "  Gustavo  Adolfo  Loaiza  Vergara  på  otte  er  medlem  af  Puerto  Varas 

^v  Estacion  Ward  i  Puerto  Varas  Stav  i  Chile. 


c^ 

Bøn  virker 

Francisco  Javier  Loaiza  Vergara 

En  eftermiddag  havde  vi  matematikprøve.  Jeg  havde  forbe- 
redt mig,  men  jeg  havde  glemt  at  bede  Herren  om  at  hjælpe 
mig  med  at  gøre  mit  bedste.  Jeg  var  nervøs  og  vidste  ikke, 
hvad  jeg  skulle  gøre.  Jeg  ville  ikke  bare  bede  en  stille  bøn  ved 
bordet,  inden  jeg  begyndte  på  prøven.  Jeg  spurgte  min  lærer, 
at  jeg  måtte  gå  på  toilettet.  Så  forlod  jeg  klassen  og  bad  en 
bøn.  Da  jeg  kom  tilbage,  var  jeg  helt  rolig. 

Den  næste  dag  fik  vi  vore  prøver  tilbage,  og  jeg 
så,  at  jeg  havde  klaret  mig  godt.  Jeg  ved,  at  bøn 
virker.  Når  vi  gør  vores  bedste  og  beder  Herren 
om  hjælp,  så  velsigner  han  os.  □ 

Francisco  Javier  Loaiza  Vergara  på  10  er  medlem  af 
Puerto  Varas  Estacion  Ward  i  Puerto  Varas  Stav  i  Chile. 

BESØGSLÆRERINDEBUDSKABET 


SKAB  FAMILIESAMMENHOLD  VED 
TEMPELBESØG  OG  SLÆGTSFORSKNING 

Formålet  med  den  jordiske 
familie,«  siger  ældste  Dallin 
H.  Oaks  fra  De  Tolv  Apostles 
Kvorum,  »er  at  føre  børn  ind  i  denne 
verden,  belære  dem  om,  hvad  der 
er  rigtigt  og  berede  alle  familiens 
medlemmer  på  ophøjelse  i  evige  fa- 
milieforhold« (»Vægtige  anliggender«, 
Liahona,  marts  2000,  s.  16).  Vore 
familier  styrkes,  når  vi  bliver  ét  i 
hensigt  med  vor  himmelske  Fader  og 
stræber  efter  ophøjelse  for  alle  fami- 
liens medlemmer  -  både  fortidige, 
nutidige  og  fremtidige. 

ELIAS'  MISSION 

I  1836  viste  Elias  sig  for  Joseph 
Smith  og  Oliver  Cowdery  i  templet  i 
Kirtland.  Han  kom  for  at  »vende 
fædrenes  hjerte  til  deres  sønner  og 
sønnernes  hjerte  til  deres  fædre« 
(Mal  3:24;  se  også  L&lP  2)  og  gengive 
beseglingsmagtens  nøgler,  som  gør 
det  muligt  for  familier  at  blive  knyttet 
sammen  i  al  evighed.  Elias'  komme 
har  øget  interessen  for  slægtsforsk- 
ning (se  L&P  110:13-16). 

Enhver  af  os  kan  foretage  os  et  eller 
andet  inden  for  tempeltjenesten  og 
slægtsforskning.  Helligånden  vejleder 
os,  når  vi  under  bøn  søger  at  få  at  vide, 
hvornår  og  hvordan  vi  skal  varetage 
dette  ansvar.  Vi  kan  begynde  med 
at  modtage  vore  egne  tempelordi- 
nancer  og  hjælpe  den  nærmeste 
familie  med  at  modtage  dem.  Vi  kan 
finde   oplysninger  om  forfædre  ved 


hjælp  af  vore  egne  oplysninger  - 
kombineret  med  familieoptegnelser 
og  lignende.  Vi  kan  indsende  vore 
forfædres  navne  til  templet  og,  hvor 
det  er  muligt,  udføre  ordinancerne  på 
deres  vegne.  Vi  kan  knytte  genera- 
tionerne sammen  ved  at  fortælle 
familieberetninger  for  vore  børn  og 
børnebørn.  De,  der  følger  efter  os,  vil 
være  os  taknemlige,  hvis  vi  fører  op- 
tegnelse over  betydningsfulde  datoer 
og  oplevelser  i  vores  eget  liv. 

DAGBØGER  OG 
PERSONLIGE  HISTORIER 

Vi  kan  sågar  styrke  bånd  til  fami- 
liens endnu  ufødte  efterkommere. 
Til  tider  udvikles  dette  bånd,  når  vi 
fører  dagbog  eller  skriver  vores  egen 
historie.  Vore  ord  kan  måske  styrke 
kommende  generationer,  hvis  vi 
skriver  om  Guds  indgriben  i  vores 
liv. 


En  søster  skriver:  »Som  21-årig 
blev  jeg  ramt  af  en  sindslidelse,  som 
jeg  erfarede  skulle  blive  et  livslangt 
problem.  I  en  præstedømmevelsig- 
nelse fik  jeg  at  vide,  at  jeg  ville  blive 
helbredt  i  overensstemmelse  med 
min  tro.  Det  blev  nu  min  største 
udfordring  at  holde  fast  ved  min  tro. 
Da  jeg  havde  en  særlig  svær  tid,  gav 
min  mor  mig  min  oldemors  historie. 

Som  lille  pige  i  Schweiz  blev  hun 
ramt  af  en  uhelbredelig  sygdom. 
Mens  hun  lå  syg,  læste  hun  pjecer 
om  præstedømmet  og  om  mænd,  der 
kunne  helbrede  de  syge,  ligesom 
Jesus  havde  gjort.« 

Da  hendes  oldemor  var  blevet 
medlem  af  Kirken,  bad  hun  med  stor 
tro  om  at  blive  helbredt.  Efter  en 
af  mange  præstedømmevelsignelser 
skrev  hun:  »Jeg  ønsker  at  fortælle  . . . 
alle  mine  børnebørn  ...  at  der  ikke 
på  noget  sprog  findes  ord,  som  kan 
udtrykke  de  følelser,  som  fyldte  mig, 
da  jeg  blev  helbredt.  Jeg  kunne 
mærke  det  fra  isse  til  tå,  og  fra  det 
øjeblik  var  jeg  helbredt.« 

Disse  ord  gjorde  dybt  indtryk  på 
denne  søster.  »Min  tro  blev  styrket,« 
siger  hun,  »og  jeg  vidste,  at  når 
Herren  ønskede  det,  ville  jeg  også 
blive  helbredt.« 

Når  vi  yder  en  indsats  for  at  styrke 

familiebåndene,    velsignes    vores 

familie  med  en  forenende  kraft, 

som  påvirker  mange  generationer 

og  strækker  sig  ud  i  evigheden.  □ 


Ana 

Lucrecia 

Morales 


En    digterisk   åre 


Don  L.  Searle 

Gud  gav  digteren  en  gave 
Til  at  fornemme  essensen 

i  livet, 
skriver  hun. 

Hun  er  en  rigtig  pizza  med  det 
hele  og  ekstra  ost-pige,  som  elsker  at 
studere  i  sofagyngen  på  verandaen 
eller  købe  nyt  tøj.  Men  hun  er  også 
en  ung  kvinde,  som  nyder  at  over- 
være digteraftener,  og  hun  skriver,  at 
Gud  gav  digteren  en  gave 

til  at  fornemme  essensen  i  livet 

og  andre  ting:  vandet, 

jorden,  månen  og  morgengryet. 

Ved  første  blik  ligner  Ana  Lucrecia 
Morales  enhver  anden  16-årig  pige 
i  Guatemala.  Men  hendes  venner 
ved,  at  hun  er  noget  for  sig  selv  -  på 
måder,  som  de  ikke  altid  forstår,  men 
som  de  respekterer. 


For  eksempel  er  der  det,  at  hun, 
skønt  hun  har  masser  af  lektier  for,  ser 
frem  til  at  deltage  i  endnu  en  klasse 
efter  skoletid  hver  eftermiddag.  Hun 
kalder  det  seminar.  For  de  fleste  af 
hendes  venner  er  et  seminar  et  sted, 
hvor  præster  bliver  uddannet  og  ikke 
et  sted  for  en  teenager.  »Er  det  ikke 
trættende?«  spørger  de.  »Det  må 
være  kedeligt,«  siger  de. 

Men  ikke  for  Analu,  som  hendes 
venner  kalder  hende.  Hendes  mor 
henter  hende  fra  skole,  sammen  med 
hendes  lillesøster  og  lillebror,  og  kører 
dem  hen  til  deres  seminarklasse,  som 
begynder  kl.  18.  Analu  fortæller  sine 
venner,  at  hun  holder  af  seminar,  fordi 
hun  lærer  mere  om  Jesus  Kristus  der. 
Hun  holder  også  af  at  studere  skrif- 
terne. Hun  kom  på  andenpladsen  i 
skriftstedsjagt  i  sin  seminarklasse. 

Hendes  klasse,  som  består  af 
15  elever,  mødes  i  hendes  ward  - 
San  Pedrito  Ward  i  Palmita  Stav  i 

Guatemala  City  -  og  i  en  time  hver 
dag  er  Analu  sammen  med  venner, 
som  også  holder  af  at  studere 
skrifterne. 

Til  hverdag  går  Analu  på  Colegio 
Vienna,  som  er  en  privatskole,  der 
drives  af  østrigske  lærere.  »Jeg  kan 
godt  li'  den,«  siger  Analu.  »Jeg  synes, 
at  jeg  får  en  god  uddannelse,  og  jeg  har 
mange  venner  der.«  Men  kun  tre  eller 
fire  af  dem  er  medlemmer  af  Kirken, 
og  ingen  af  dem  går  i  hendes  klasse. 

Det  er  ikke  kun  Analus  iver  efter 
at  deltage  i  seminar,  der  får  hende  til 
at  virke  anderledes  i  ikkemedlem- 
mernes  øjne. 

Hun  siger  altid  nej  tak  til  kaffe. 
Og  i  et  land,  hvor  kaffeproduktionen 
betyder  arbejde  for  mange  menne- 
sker, er  det  svært  for  hendes  venner 
at  forstå.  »Hvorfor  er  det  en  synd  at 
drikke  kaffe?«  spørger  de. 

»Jeg  fortæller  dem,  at  det  er 
usundt,«  siger  hun.  Spørgsmålet  giver 
hende  mulighed  for  at  forklare 
visdomsordet. 

Som  regel  respekterer  vennerne 
hendes  tro,  men  de  fleste  af  dem  er 
uenige  med  hende  med  hensyn  til 
visdomsordet  og  nogle  gange  også 
andre  ting.  Det  er  ikke  let,  når  hendes 
venner  vil  have  hende  med  til  noget, 
som  hun  har  lært,  at  hun  ikke  skal 
gøre.  Og  hun  beder  ofte  om  styrke  til 
at  holde  fast  ved  sin  tro. 

Men  i  sådanne  situationer  er  der 
hjælp  at  finde.  »Seminar  hjælper  mig 
på  mange  måder,«  forklarer  hun.  »Når 
jeg  står  over  for  problemer,  hjælper 

Analu  er  taknemlig  for  evangeliet, 
som  lærer  hende  at  udvikle  og 
gøre  brug  af  alle  Guds  gaver. 

»ENHVER  GOD  GAVE« 

Mens  ældste  Robert  D.  Hales 
var  medlem  af  De  Halvfjerds,  forklarede 
han:  »I  Lære  og  Pagter  52:14-19  får  vi  en 
rettesnor,  som  vi  kan  følge,  så  vores  kreative 
evner  kan  blive  brugt  til  retskafne  formål.  Vi  får 
at  vide,  at  gaven  eller  mønsteret  for  erkendelse  er 
afhængig  af  bøn,  en  angergiven  ånd,  lydighed 
mod  ordinoncerne  og  befalingerne,  et  ydmygt  og 
opbyggende  sprog,  aflæggelse  af  stridbarhed, 
ydmyg  erkendelse  af  Herrens  magt,  og  at  vi 
bærer  lovprisningens  og  visdommens  frugter. 

Afsnit  46  vers  10  omtaler  også  vores 
>sind<,  hvilket  vil  sige  vores  evne  til  at  studere, 
lære  og  udvikle  vores  intelligens,  gaver  og 
talenter.  Jeg  har  et  ansvar  for  at  forbedre  mig. 

En  af  mine  venner  blev  engang  spurgt: 
>Kan  du  spille  på  klaver?<  han  svarede:  >Det 
ved  jeg  ikke.  Jeg  har  ikke  prøvet  det  endnu.< 
Sikke  en  fin  lektie!  Vi  har  sikkert  mange 
talenter,  som  ligger  skjult  og  bare  venter  på,  at 
vi  skal  gøre  et  forsøg! 

Men  glem  ikke,  at  det  ikke  er  let  at  udvikle 
vores  talenter.  Af  og  til  griber  jeg  mig  selv  i 
at  bortforklare  mine  manglende  talenter  med 
en  bemærkning  som:  >Alle  har  ikke  fået  hver 
gove<  (L&P  46:11).  Når  vi  f.eks.  arbejder  tæt 
sammen  med  oversættere  og  tolke,  er  det  så 
let  at  sige  til  dem:  >Hvor  er  I  heldige,  at  I  har 
tungemålsgavenc  Ved  en  bestemt  lejlighed 
fik  jeg  dette  svar:  >Jeg  har  modtaget  min 
tungemålsgave  efter  tusinder  af  timers  studium 
og  efter  at  have  overvundet  mange  fiaskoer 
og  skuffelser<«  (»Every  Good  Gift«,  New  Era, 
august  1983,  s.  6-7). 


...■■. 


seminar  mig  altid  med  at  vælge  det 
rette,  og  det  er  også  vældig  interessant 
at  høre  om  profeterne,  og  om  hvordan 
Herren  har  vist  sig  for  dem.« 

Den  måde,  som  Analu  tager  imod 
Herrens  og  hans  profeters  ord  på,  har 
måske  noget  at  gøre  med  det,  som 
hun  skrev  i  begyndelsen  af  sit  digt: 

Gud  gav  digteren 

en  sjette  sans 

så  de  kan  fornemme  essensen 

af  følelser  ... 

Selvfølgelig  bruger  Analu  tid  på  at 
gøre  meget  af  det  samme,  som  andre 
piger  gør.  Hun  holder  af  at  være 
sammen  med  sine  venner  og  lytte  til 
musik.  Hendes  yndlingsgruppe  spiller 
ballader  og  popmusik.  Hun  har  også 
en  veninde,  som  er  en  talentfuld 
pianist,  og  Analu  nyder  at  lytte,  mens 
veninden  spiller  klassisk  musik. 

Hun  holder  af  at  gå  med  venner  i 
biografen.  Hun  beundrer  især  en 
bestemt  skuespiller  -  men  ikke  for 
hans  udseende.  Hvad  er  det  ved 
ham,  hun  synes  om?  Han  spiller  altid 
sjove  figurer,  men  de  er  meget  ægte 
og  holder  af  andre  mennesker. 

Disse  karaktertræk  siger  noget  om 
Analu  og  på  længere  sigt  om  den 
familie,  som  hun  en  dag  håber  at 
få.  »Jeg  vil  gerne  have,  at  mine 
kommende  børn  skal  have  alt  det, 
som  jeg  takket  være  Guds  godhed  har 
fået,«  siger  hun.  »Jeg  gør  mit  bedste 
for  at  leve  værdigt,  fordi  jeg  gerne  vil 
være  et  godt  eksempel  for  dem.« 

Analu  har  erfaret,  hvor  god  vor 
himmelske  Fader  kan  være  mod  sine 
børn.  Da  hun  var  en  lille  pige,  var 

hendes  far  meget  syg.  Da  lægerne 
havde  opereret  ham  flere  gange, 
havde  de  gjort  alt,  hvad  de  kunne,  og 
der  var  ikke  meget  håb  om,  at  han 
ville  overleve.  Men  Analus  mor 
kaldte  familien  sammen  til  bøn,  og 
hun  formanede  dem  til  også  at  bede 
enkeltvis.  Han  kom  sig  til  lægernes 
store  overraskelse,  og  de  sagde,  at 


■?*&■%£$£. 


Analu  (anden  fra  højre)  med  sin 
søster,  Luz  Andrea  Carolina,  hendes 
kusine  Gabriela  og  hendes  bror 
José  Manuel. 

det  var  et  mirakel.  Analu  vidste,  at 
det  var  svaret  på  deres  bønner  til  vor 
himmelske  Fader,  og  hun  erfarede,  at 
han  besvarede  hendes  bønner. 

Sådanne  oplevelser  og  alt  det, 
som  hun  har  lært,  sidder  dybt  i 
hende  og  er  en  del  af  hendes  væsen. 

Måske  er  det  noget  af  det,  hun 
taler  om  i  et  andet  digt.  Hun  skriver 
på  sit  modersmål  spansk  om  sætninger 
og  ord,  som  er 

indbegrebet  af  det, 

der  flyder  i  vore  årer 

og  fremkalder  uventet  styrke, 

en  uforklarlig  følelse, 

som  udtrykkes  i  digte.  □ 

Forslag  til 
skriftstudium 


LI  tudium  af  skrifterne  bringer  dig  tættere  på  din 
^^  himmelske  Fader  og  hjælper  dig  til  at  blive 
k*_*s  mere  som  ham.  Præsident  Ezra  Taft  Benson 
(1899-1994)  sagde,  at  Mormons  Bog  indgyder  dem, 
der  flittigt  studerer  den,  stor  styrke.  »I  finder  styrke  til 
at  modstå  fristelse,«  lovede  han.  »I  finder  styrke  til  at 
undgå  vildfarelse.  I  finder  styrke  til  at  holde  jer  på  den 
lige  og  snævre  sti«  (»Mormons  Bog,  vor  religions 
slutsten«,  Stjernen,  januar  1987,  s.  3). 

Hvis  du  har  problemer  med  at  finde  tid  til  at 
studere  skrifterne  eller  har  svært  ved  at  forstå  dem, 
når  du  læser  dem,  så  er  her  nogle  forslag,  som  kan  give 
dit  personlige  studium  mere  indhold: 


tf  Prioritér  studiet  afskrifterne  højt.  Du  tror  måske 
ikke,  at  du  har  tid,  men  hvis  du  tager  dig  tid,  vil  alt  det 
andet,  som  du  skal  nå,  falde  på  plads. 

tf  Læs  et  bestemt  stykke  tid  hver  dag,  og  helst  når 
du  er  mest  vågen. 

tf  Bed  om  forståelse  og  vejledning,  inden  du 
begynder  at  læse,  og  indbyd  Helligånden  til  at  være 
med  dig. 

tf  Når  du  er  færdig  med  at  læse,  så  giv  dig  tid  til  at 
grunde  over  og  bede  angående  det,  du  har  læst.  Spørg 
dig  selv,  om  du  virkelig  har  forstået  det,  som  du  læste. 

tf  Før  dagbog.  Skriv  om  det,  som  Ånden  fortæller 
dig  med  hensyn  til  skrifterne. 

tf  Fortæl  andre  om  det,  du  lærer.  At  undervise  i  et 
princip  og  bære  vidnesbyrd  om  det  er  en  god  måde  at 
huske  det,  man  har  lært,  på. 

tf  Hvis  det  er  muligt,  så  find  et  sted,  hvor  du  kan 
læse  i  fred.  Sørg  altid  for  at  læse  et  sted,  hvor  du  ikke 
bliver  distraheret  af  noget. 

tf  Vælg  et  emne,  som  er  relevant  for  dig  lige  nu  og 
se,  hvad  skrifterne  siger  om  det  emne. 

tf  Tænk  over,  de  lærdomme,  som  du  finder  i  skrif- 
terne, og  hvordan  de  kan  anvendes  i  dit  liv.  Beslut  dig 
for,  hvordan  du  vil  efterleve  de  principper,  du  har  lært. 

tf  Hvis  dine  tanker  begynder  at  flakke,  så  gå  tilbage 
og  læs  det,  som  du  ikke  fangede.  Husk  på,  at  det 
betyder  ikke  noget,  hvor  meget  du  læser  hver  dag  - 
det  er  kvaliteten  af  dit  studium,  som  er  det  vigtigste.  □ 

LINJE  PÅ  LINJE 


Vi  er  kommet  ned  på  jorden  fra 
vores  førjordiske  hjem  for  at 
opfylde  flere  forskellige  hensigter, 
hvoraf  et  var  at  få  et  fysisk  legeme. 
Legemer  fås  selvfølgelig  i  mange 
forskellige  former  og  størrelser,  men 
vores  fysiske  udseende  er  ikke  så 
vigtigt.  Det  er  det,  vi  gør  med  det 
legeme,  som  vi  har  fået,  der  er 
vigtigt.  Det  spørgsmål,  som  vi  skal 
stille  os  selv,  er,  om  vores  ånd  styrer 
vores  legeme,  eller  om  vores  legeme 
styrer  vores  ånd. 

Verden  vil  have  os  til  at  tro,  at 


i  konflikt  med  vores  legeme,  for  vores 
legeme  er  underlagt  verdens  fristelser 
(se  Moses  6:49). 

Vi  kan  sammenligne  vores  legeme 
med  en  bil,  og  vores  ånd  med  bilisten. 
En  bil  er  et  vidunderligt  og  nyttigt 
redskab.  Hvis  bilisten  er  vågen  og 
ædru  og  moden  nok  til  at  køre  forsig- 
tigt, har  vedkommende  herredømmet 
over  bilen,  og  den  fører  vedkom- 
mende til  det  ønskede  mål.  Men 
hvis  bilisten  sover  eller  er  beruset, 
uopmærksom  eller  måske  for  umoden 
til  at  køre  sikkert,  så  er  det  bilen,  der 


fra  Herren  til  støtte  i  denne  kamp, 
kommer  gennem  den  ånd,  som 
dvæler  i  dette  jordiske  legeme.  Så 
disse  to  mægtige  kræfter  påvirker  os 
gennem  disse  to  kanaler. 

Hvordan  går  kampen  for  dig?  ... 
Man  ved  aldrig,  hvordan  slaget  ender, 
medmindre  man  plejer  sin  ånd.  Vi 
ved,  at  medmindre  man  får  sund  kost 
og  motion,  når  det  gælder  det  fysiske, 
så  hæmmes  væksten.  Hvis  du  ønsker 
en  stærk  ånd,  som  kan  herske  over 
kroppen,  skal  du  sørge  for,  at  din  ånd 
får  åndelig  føde  og  åndelig  motion. 

vores  sande  identitet  ikke  er  andet 
end  summen  af  de  lidenskaber, 
instinkter  og  erfaringer,  som  følger 
med  kroppen.  Men  vores  legeme 
bebos  af  vores  ånd,  og  selv  om  vore 
ånder  ikke  er  fuldkomne,  så  er  de 
uskyldige,  når  de  kommer  til  jorden, 
og  de  længes  efter  det,  som  er  godt  og 
rigtigt  og  rent  (se  L&tP  29:46-47; 
93:38).  Vore  ånder  kommer  fra  Guds 
nærhed,  men  på  grund  af  det  slør, 
som  lægges  over  vores  sind,  når  vi 
træder  ind  i  dette  liv,  kan  vi  ikke 
huske  vores  før  jordiske  tilværelse.  Og 
dog  tiltrækkes  vores  ånd  af  det  ånde- 
lige. Denne  godhed  bringer  vores  ånd 


styrer,  og  den  kan  volde  ødelæggelse 
og  hjertesorg  for  både  bilisten  og 
andre,  som  kommer  i  vejen  for  bilen. 
Ældste  Melvin  J.  Ballard  (1873- 
1939)  fra  De  Tolv  Apostles  Kvorum 
har  sagt,  at  den  sværeste  kamp,  vi 
nogensinde  kommer  til  at  udkæmpe, 
foregår  inde  i  os  selv.  Han  har  sagt: 
»Alle  de  anslag,  som  vore  sjæles 
fjende  retter  mod  os  for  at  fange  os, 
kommer  gennem  kødet,  fordi  de 
består  af  den  uforløste  jord,  og  han 
har  magt  over  jordens  elementer. 
Han  sniger  sig  ind  på  os  ved  hjælp  af 
kødets  lyster,  appetitter  og  ambiti- 
oner. Al  den  hjælp,  som  vi  kan  få 


Hvor  får  man  åndelig  føde  fra?  ... 
En  gang  om  ugen  indbydes  Kirkens 
medlemmer  til  at  samles  ved  nadver- 
bordet, hvor  de  spiser  og  drikker 
symbolerne  på  Herren  Jesu  Kristi 
knuste  legeme  og  udgydte  blod,  som 
er  velsignet  til  deres  sjæle  -  ikke  til 
deres  fysiske  legemer,  for  den,  som 
spiser  og  drikker  værdigt,  spiser  og 
drikker  åndeligt  liv.  Vi  er  også  blevet 
formanet  til  at  søge  Herren  dagligt 
i  bøn,  personlig  bøn  og  familiebøn. 
Hvad  sker  der  så?  Vi  lukker  øjnene 
og  lukker  den  fysiske  verden  ude,  vi 
åbner  sjælens  vinduer  og  påkalder 
os    åndelige    velsignelser,    åndelige 

kræfter.  Og  denne  styrke  tilflyder 
vores  andelig  liv.  Så  disse  og  andre 
lejligheder  byder  på  åndelig  føde,  og 
den  åndelige  motion  opnås  ved  at 
tjene  vore  medmennesker. 

Den  mand  eller  kvinde,  som 
hverken  får  åndelig  føde  eller  åndelig 
motion,  bliver  snart  en  åndelig  svæk- 
ling, og  kødet  får  herredømmet.  Den, 
som  derfor  får  både  åndelig  føde  og 


motion,  styrer  sit  legeme  og  underka- 
ster det  Guds  vilje. 

...  I  kender  det  gamle  ordsprog 
om,  at  kæden  er  ikke  stærkere  end 
det  svageste  led.  Den  brister  på  det 
svageste  sted.  Normalt  opdager  vi,  at 
vores  svage  led  er  kødet.  Djævelen 
kender  det  svage  led,  og  når  han  søger 
at  fange  en  sjæl,  slår  han  til  mod  det 
svageste  punkt.  Der  kan  godt  være 
styrke  andetsteds,  men  han  angriber 


os  aldrig  der,  hvor  vi  er  stærke.  Han 
angriber  der,  hvor  vi  er  svage  . . . 

Det  er  ikke  legemer,  men  udøde- 
lige sjæle,  som  djævelen  er  ude  efter. 
Og  han  forsøger  at  fange  dem  via 
legemet,  for  legemet  kan  trælbinde 
ånden,  men  ånden  kan  gøre  legemet 
til  sin  tjener  og  være  dens  herre« 
(»Kampen  for  sjælen«,  tale  holdt 
i  Tabernaklet  i  Salt  Lake  City  den 
29.  april  1928;  se  Stjernen,  september 
1984,  s.  34-43).  □ 


Det  mønster  for  apostolsk 

lederskab,  som  styrede  den 

tidlige  Kirke  efter  Frelserens 

himmelfart,  fortsætter 

i  Kirken  i  dag. 


»Og  han  har  givet  os  no 


I  den  tidlige  Kirke  fastlagde  Frelseren 
mønsteret  for  Kirkens  ledelse:  »Og 
han  har  givet  os  nogle  til  at  være 
apostle,  andre  til  at  være  profeter, 
andre  til  at  være  evangelister  og  andre 
til  at  være  hyrder  og  lærere«  (Ef  4: 11). 
I  Apostlenes  Gerninger  beskriver 
Lukas  den  vigtige  rolle,  som  apostlene 
spillede  i  Kirkens  ledelse  i  gamle  dage. 
Dette  mønster  for  apostolsk  ledelse 
fortsætter  i  Kirken  i  dag  og  støttes 
yderligere  af  åbenbaringer  i  Lære  og 
Pagter  og  af  nutidige   profeter.   De 


slående  lighedspunkter  mellem  apost- 
lenes rolle  i  Det  Nye  Testamente  og 
apostlenes  rolle  i  dag  vidner  om  den 
fortsatte  betydning  af  dette  hellige 
embede. 

APOSTLE  KALDES  OG  UDVÆLGES 
AFGUD 

Ordet  apostel  stammer  fra  et  græsk 
ord,  som  betyder  »udsending«  (se  Bible 
Dictionary,  »Apostle«,  s.  612).  Sådan 
en  kaldelse  kræver  guddommelig 
beføjelse  og  præstedømmemyndighed. 

GLE  TIL  AT  VÆRE  APOSTLE« 


Edward  J.  Brandt 


Apostlene  har  det  særlige  ansvar  at 
bringe  evangeliet  ud  til  alle  folkeslag  på 
jorden  og  det  enestående  hverv  at 
være  med  til  at  våge  over  Kirken. 
Ordet  apostel  blev  ikke  anvendt  om 
Guds  tidlige  patriarker  og  profeter,  som 
ledte  hans  folk  på  deres  tid.  Men  det 
blev  udelukkende  anvendt  om  dem, 
der  blev  kaldet  som  særlige  vidner  om 
Jesus  Kristus,  hans  forsoning  og  hans 
opstandelse.  Det  gælder  ligeledes  for 
dem,  som  bærer  det  samme  ansvar  i 
tidernes  fyldes  uddeling. 


Apostlenes  Gerninger  bekræfter,  at 
apostlene  skulle  fortsætte  med  at  lede 
Kirken.  Efter  Kristi  himmelfart  ledte 
han  apostlenes  fortsatte  virke  »ved 
Helligånden«  (ApG  1:2).  Apostlene 
var  forberedt  og  undervist  af  Herren, 
så  de  var  i  stand  til  at  udføre  deres 
kald  og  tjenestegerning. 

I  denne  uddeling  har  Herren  atter 
kaldet  apostle.  Det  begyndte  med 
»Joseph  Smith,  der  blev  kaldet  af 
Gud  og  ordineret  til  en  Jesu  Kristi 
apostel  ...   og  ...  Oliver  Cowdery, 


som  også  blev  kaldet  af  Gud  til  at 
være  en  Jesu  Kristi  apostel  ...  og 
ordineret  under  hans  hånd«  (L<S*P 
20:2-3).  Genoprettelsen  af  De  Tolv 
Apostles  Kvorum  i  denne  uddeling 
fandt  sted  den  14.  februar  1835,  da 
de  blev  kaldet  og  bekendtgjort  (se 
History  ofthe  Church,  2:181-189). 

APOSTLE  ER  BEMYNDIGET  TIL  AT 
FORKYNDE  FOR  ALLE  FOLKESLAG 

En  af  apostlenes  vigtigste  opgaver 
har  altid  været  at  forkynde  evangeliet: 


»Derfor  har 

alle  siddende 

medlemmer  af  Det  Første 

Præsidentskabs  Kvorum  og 

De  Tolvs  Råd  modtaget  de 

nøgler,  rettigheder  og  den 

myndighed,  som  hører  til  det 

hellige  apostelembede ... 

I  denne  myndighed  ligger 

magten  til  at  lede  Guds 

kirke  og  rige  på  jorden.« 

-  Præsident  Gordon  B.  Hinckley 


»Han  valgte  tolv,  som  han  kaldte 
apostle,  for  de  skulle  være  sammen 
med  ham,  og  for  at  han  kunne  sende 
dem  ud  for  at  prædike«  (Mark  3:14). 
Skønt  deres  tidlige  virke  var  begræn- 
set til  Israels  hus  (se  Matt  10:5-6; 
15:24),  sendte  Frelseren  dem  senere 
ud  for  at  »gøre  alle  folkeslagene  til 
[hans]  disciple«  (Matt  28:19). 

Apostlenes  Gerninger  viser,  hvor- 
dan apostlene  udførte  deres  opgave. 
På  pinsedagen  gjorde  den  åndelige 
begavelse,  som  Peter  og  de  andre 
apostle  modtog,  dem  i  stand  til  at 
undervise  selv  dem,  der  talte  frem- 
mede sprog,  og  »hver  enkelt  hørte 
dem  tale  på  sit  eget  modersmål«  (ApG 
2:6). 

Senere  blev  Peter,  der  var  profet  og 
leder  for  De  Tolv,  inspireret  til  at 
udvide  værket  til  også  at  omfatte 
hedningerne:  »...  i  et  hvilket  som 
helst  folk  tager  [Gud]  imod  den,  der 
frygter  ham  og  øver  retfærdighed« 
(ApG  10:34-35).  Der  var  dem,  der  til 


at  begynde  med  gik  i  rette  med  den 
nye  instruks,  men  Ånden  bekræftede 
behovet  for  at  omvende  dem,  som 
ikke  tilhørte  Israel  (se  ApG  11:1-18). 
Apostlenes  Gerninger  beskriver  nogle 
af  De  Tolvs  missionsrejser  og  slutter 
af  med  apostlen  Paulus'  vidtstrakte 
missioner. 

På  samme  måde  overvåger  de 
apostle,  som  er  kaldet  i  denne  udde- 
ling, under  Det  Første  Præsidentskabs 
ledelse,  forkyndelsen  af  evangeliet  til 
nationerne.  »Gå  derfor,  hvorhen  [Det 
Første  Præsidentskab]  sender  dig, 
og  jeg  vil  være  med  dig,  og  hvor 
du  forkynder  mit  ord,  skal  vejen  i 
sandhed  blive  banet  for  dig,  så  de  kan 
modtage  mit  ord«  (L&P  112:19).  De 
Tolv  har  desuden  ansvar  for  at  føre 
tilsyn  med  andre,  som  sendes  ud  for  at 
assistere  dem  i  denne  opgave  (se  L&P 
84:62;  107:35;  112:21). 

APOSTLENE  BESIDDER  RIGETS 
NØGLER 

Andre  apostolske  ansvar  i  både 
gamle  dage  og  nutid  har  at  gøre  med 
»rigets  nøgler«  eller  præstedømme- 
myndigheden til  at  præsidere  over  og 
lede  Jesu  Kristi  Kirke.  Frelseren 
sagde  til  de  tidlige  apostle,  der  havde 
Peter  som  præsident:  »Jeg  vil  give 
dig  nøglerne  til  Himmeriget,  og  hvad 
du  binder  på  jorden,  skal  være 
bundet  i  himlene,  og  hvad  du  løser 

Vi  opretholder  apostlene  som 
profeter,  seere  og  åbenbarere. 

på  jorden,  skal  være  løst  i  himlene« 
(Matt  16:19). 

Til  profeten  Joseph  Smith  og 
Oliver  Cowdery  sagde  Herren  i 
denne  uddeling,  at  han  havde 
udsendt  Peter,  Jakob  og  Johannes 
»gennem  hvem  jeg  ordinerede  og 
bekræftede  jer  til  at  være  apostle  og 
specielle  vidner  om  mit  navn  og  til 
at  bære  nøglerne  til  jeres  gerning  og 
til  de  samme  ting,  som  jeg  åbenba- 
rede for  dem. 

Til  hvem  jeg  har  overgivet 
nøglerne  til  mit  rige  og  mit  evange- 
liums uddeling  for  sidste  gang  i 
tidernes  fylde,  hvori  jeg  skal  samle 
alt  under  eet,  både  det,  som  er  i 
himlen,  og  det,  som  er  på  jorden« 
(L&P  27:12-13;  se  også  L&P 
112:30-32). 

Præsident  Gordon  B.  Hinckley 
har  sagt  følgende  om  denne  sag: 
»Enhver,  som  ordineres  til  apostel 
og  opretholdes  som  medlem  af  De 
Tolvs  Råd,  opretholdes  som  profet, 
seer  og  åbenbarer  . . .  Derfor  har  alle 
siddende  medlemmer  af  Det  Første 
Præsidentskabs  Kvorum  og  De 
Tolvs  Råd  modtaget  de  nøgler, 
rettigheder  og  den  myndighed,  som 
hører  til  det  hellige  apostelembede 
...  I  denne  myndighed  ligger 
magten  til  at  lede  Guds  kirke  og  rige 
på  jorden.  Der  hersker  orden  i 
udøvelsen  af  den  myndighed.  Den 
er  klart  fremsat  i  Herrens  åbenba- 
ringer. Det  vides  af  alle  Brødrene,  og 
alle  føjer  sig  efter  den.«1 


APOSTLE  UNDERVISER  I  JESU  KRISTI 
EVANGELIUMS  LÆRE  OG  PRINCIPPER 

Apostle  har  en  særlig  velsignelse  i 
forbindelse  med  deres  undervisning  af 
folk.  Vi  læser:  »Og  i  kirken  har  Gud 
sat  nogle  til  at  være  for  det  første 
apostle,  for  det  andet  profeter«  (1  Kor 
12:28).  I  et  andet  brev  fra  apostlen 
Paulus  bliver  disse  kirkeembeder 
sammenlignet  med  en  bygning,  der 
hviler  på  »apostlenes  og  profeternes 
grundvold  med  Kristus  Jesus  selv  som 
hovedhjørnesten«  (Ef  2:20).  På 
samme  måde  sagde  profeten  Joseph 
Smith  i  denne  uddeling:  »Vi  tror  på 
den  samme  organisation,  som  fandtes 
i  den  oprindelige  kirke,  nemlig 
apostle,  profeter  ...«  (6.  trosartikel). 

Præsident  Boyd  K.  Packer,  som  er 
fungerende  præsident  for  De  Tolv 
Apostles  Kvorum,  citerer  præsident 
J.  Reuben  Clark  jun.  (1871-1961), 
som  var  rådgiver  i  Det  Første 
Præsidentskab:  »>Nogle  af  generalau- 
toriteterne [apostlene]  har  fået  tildelt 
en  særlig  kaldelse.  De  besidder  en 
særlig  gave.  De  opretholdes  som 
profeter,  seere  og  åbenbarere,  hvilket 
giver  dem  en  særlig  åndelig  begavelse 
i  forbindelse  med  deres  undervisning 
af  dette  folk.  De  har  retten,  magten  og 
myndigheden  til  at  erklære  Herrens 
ønske  og  vilje  til  hans  folk,  dog  er  de 
underlagt  Kirkens  præsidents  øverste 
magt  og  myndighed.  Andre  af  gene- 
ralautoriteterne har  ikke  fået  denne 
særlige  åndelige  begavelse. <  Den  deraf 
følgende  begrænsning  >  gælder   alle 


andre  ledere  og  medlemmer  af  Kirken, 
for  ingen  af  dem  er  åndeligt  begavet 
som  profet,  seer  og  åbenbarer. <«2 

På  denne  måde  har  Gud  »opstillet 
værn,  som  beskytter  . . .  medlemmer 
mod  at  blive  drevet  hid  og  did  af 
hver  lærdoms  vind,  ved  menneskers 
terningekast,  når  de  med  snedighed 
fører  på  lumske  afveje  (Ef  4: 14)- 
Disse  værn  bestod,  ifølge  Paulus' 
brev  til  efeserne,  først  og  fremmest  af 
de  apostle  og  profeter,  som  Gud 
havde  sat  som  ledere  af  Kirken  med 
netop  dette  formål  for  øje.«3 

Herren  har  givet  følgende  advarsel 
angående  dem,  der  skal  lytte  til  apost- 
lenes budskab:  »Og  dagen  kommer, 
da  de,  der  ikke  vil  høre  Herrens  røst 
eller  hans  tjeneres  røst,  ej  heller  give 
agt  på  profeternes  eller  apostlenes 
ord,  skal  udryddes  af  folket«  (L&P 
1:14).  På  grund  af  den  særlige  bega- 
velse, som  er  forbundet  med  deres 
undervisning,  har  Herren  sagt,  at  alle 
de,  som  underviser  i  Kirken  eller  som 
missionærer,  bør  anvende  apostlenes 
belæringer  som  målestok.  Skrifterne 
antyder,  at  lærere  ikke  bør  sige  »andet 
end  det,  som  profeterne  og  apostlene 
har  skrevet«,  ja,  »hvad  de  har  set  og 
hørt  og  tror  for  vist«  (L&P  52:9,  36). 

APOSTLE  SKAL  OPBYGGE  KIRKEN 
OG  FØRE  TILSYN  MED  DEN 

I  Kirken  på  Det  Nye  Testamentes 
tid  rejste  apostlene  omkring  til  de 
nye  enheder,  som  blev  dannet  og 
voksede,  og  »styrkede  disciplene  og 

»Det  Første 
Præsidentskab 
og  De  Tolv  er  kaldet  og 
ordineret  til  at  bære  præ- 
stedømmets nøgler.  De  har 
myndighed  til  og  ansvaret  for 
at  lede  Kirken,  at  forrette  dens 
ordinancer,  at  undervise  i  dens 
lære  og  at  fastlægge  og  bevare 
dens  fremgangsmåde.« 

-  Præsident  Howard  W.  Hunter 


formanede  dem  til  at  blive  i  troen 
og  ...  udpegede  derpå  ældste  for 
dem«  (ApG  14:22-23).  De  vide- 
regav vejledning  og  råd  fra  Kirkens 
ledere.  De  gamle  skrifter  fortæller: 
»Efterhånden  ...  overbragte  de 
menighederne  de  bestemmelser, 
som  apostlene  ...  havde  vedtaget 
...  Således  blev  menighederne 
styrket  i  troen«  (ApG  16:4-5). 

På  samme  måde  handler  apost- 
lene i  dag  »i  Herrens  navn  under 
kirkens  præsidentskabs  vejledning 
. . .  [for  at]  opbygge  kirken  og  ordne 
alle  dens  anliggender  i  alle  nati- 
oner« (L&P  107:33).  Ligeledes 
»er  [det]  også  de  tolvs  pligt  at 
ordinere  og  føre  tilsyn  med  alle  de 
andre  embedsmænd  i  kirken«  (L&P 
107:58).    Præsident    Howard    W. 


Hunter  (1907-1995)  har  kastet  lys 
over  dette  aspekt  af  apostlenes 
virke: 

»Det  Første  Præsidentskab  og 
De  Tolv  er  kaldet  og  ordineret  til  at 
bære  præstedømmets  nøgler.  De  har 
myndighed  til  og  ansvaret  for  at  lede 
Kirken,  at  forrette  dens  ordinancer,  at 
undervise  i  dens  lære  og  at  fastlægge 
og  bevare  dens  fremgangsmåde  . . . 

...  Kirkens  ledelse  og  anven- 
delsen af  de  profetiske  gaver  vil  altid 
ligge  hos  de  apostolske  autoriteter, 
som  bærer  og  udøver  alle  præste- 
dømmets nøgler.«4 

SENIORAPOSTLEN  ER  KIRKENS 
PRÆSIDENT 

Lige  som  i  tidligere  tider  er  det 
seniorapostlen,  som  præsiderer  over 


z 
o 


p 
o 


■:  ■  ■■:  -■:■:-:,:   .     :■■.-■    ■      ■■  :■.  ■    .  ■■. 


Kirken  og  har  ansvaret  for  at 
bekendtgøre  nye  lærdomme  eller 
ændringer.  Da  Judas  Iskariot  døde 
(se  Matt  27:3-5)  opstod  der  et 
tomrum  i  De  Tolvs  Kvorum.  Som 
præsident  for  Kirken5  var  det  Peter, 
der  ledte  kaldelsen  af  den  nye 
apostel,  Matthias,  som  blev  »sammen 
med  os  ...  vidne  om  hans  opstan- 
delse« (ApG  1:22;  se  også  ApG 
1:15-16,21-26). 

I  andet  eksempel  modtog  Peter  en 
storslået  åbenbaring,  ifølge  hvilken 
apostlenes  tjenestegerning  skulle 
udbredes  fra  udelukkende  at  omfatte 
Israels  hus  til  at  omfatte  hele  verden 
(se  ApG  10:9-16).  Da  han  havde 
forstået  åbenbaringen,  formidlede 
han  den  ud  til  Kirken: 

»Nu  forstår  jeg,  at  Gud  ikke  gør 
forskel  på  nogen, 

men  at  han  i  et  hvilket  som  helst 
folk  tager  imod  den,  der  frygter 
ham  og  øver  retfærdighed«  (ApG 
10:34-35). 

Efter  bekendtgørelsen  og  iværk- 
sættelsen af  åbenbaringen  var  der 
nogle  i  Kirken,  som  satte  sig  op  imod 
den  nye  lære,  fordi  de  holdt  strengt 
fast  ved  moseloven.  Peter  irettesatte 
deres  falske  forkyndelse  og  bar 
vidnesbyrd  om  den  guddommelige 
vejledning,  som  han  havde  modtaget 
i  sagen  (se  ApG  11:1-18).  Senere 

Apostlene  handler  »i  Herrens  navn 
under  kirkens  præsidentskabs 
vejledning«. 


opstod  der  yderligere  uenighed  om, 
hvordan  denne  åbenbaring  skulle 
administreres  blandt  Kirkens  tidlige 
medlemmer  (se  ApG  15:1-5).  Sagen 
blev  behandlet  i  rådet  og  afklaret 
under  Peters  ledelse.  Et  brev,  der 
forklarede  den  tidligere  åbenbaring 
og  dens  anvendelse,  var  det  middel, 
som  blev  brugt  til  at  formidle  beslut- 
ningen ud  til  hele  Kirken  (se  ApG 
15:6-31). 

Som  en  forfatter  har  forklaret: 

»Der  er  ingen  tvivl  om,  at  Peter 
og  de  øvrige  Brødre  vidste,  at 
moseloven  var  opfyldt  ...  Men 
der  herskede  stadig  strid  mellem 
Kirkens  lære  og  den  jødiske  kultur. 
De  ældgamle  kulturelle  traditioner 
levede  videre  blandt  mange  jødiske 
medlemmer  i  årevis,  selv  efter  at 
det  lærdomsmæssige  spørgsmål  var 
afgjort. 

På  samme  måde  er  der  måske  i 
dag  spørgsmål,  hvor  det  doktrinære 
grundlag  er  klart,  men  hvor  der 
hersker  så  stærke  traditioner  eller 
skikke,  at  Brødrene  føler  sig  til- 
skyndet til  ikke  at  stå  for  stejlt,  men 
i  stedet,  ligesom  kirkelederne  på 
Det  Nye  Testamentes  tid,  stole  på, 
at  Helligånden  med  tiden  vil  få 
medlemmerne  til  at  forsage  deres 
tradition  eller  akademiske  popula- 
ritet eller  gruppepres  til  fordel  for 
Guds  ord. 

Løsningen  på  det  problem,  som 
beskrives  i  Apostlenes  Gerninger, 
giver  vor  tid  et  belærende  mønster 


for,  hvordan  både  kirkemedlemmer 
og  folk  fra  andre  trossamfund  måske 
vil  reagere,  når  åbenbaringer  strider 
med  traditioner  og  gamle  skikke. 
Kun  levende  profeter  kunne  hånd- 
tere en  sådan  situation  korrekt 
dengang.  Kun  levende  profeter  kan 
gøre  det  i  dag.«6 

I  vor  egen  tid  fortsætter  dette 
mønster  for  afklaring  af  doktrinære 
spørgsmål.  Præsident  J.  Reuben 
Clark  jun.  sagde,  at  blandt  De  Tolv 
og  Det  Første  Præsidentskab  »er  det 
kun  Kirkens  præsident,  den  præsi- 
derende højpræst,  der  opretholdes 
som  profet,  seer  og  åbenbarer  for 
Kirken,  og  han  alene  har  retten  til 
at  modtage  åbenbaringer  for  Kirken, 
enten  nye  eller  tillæg  eller  til  at 
komme  med  autoritative  udlæg- 
ninger af  skrifterne,  som  skal  være 
bindende  for  Kirken,  eller  til  på 
nogen  måde  at  ændre  Kirkens  eksi- 
sterende lærdomme.«7 

Når  der  er  »vanskeligheder 
angående  lære  eller  grundsætninger 
...  kan  præsidenten  spørge  Herren 
og  få  hans  vilje  at  vide  gennem 
åbenbaring«  (L&P  102:23).  Når 
Kirkens  Første  Præsidentskab  og 
De  Tolv  Apostle  sidder  i  råd  sam- 
men, varetager  de  »kirkens  vigtigste 
sager«  (L&P  107:78),  og  dette 
råd  omtales  i  åbenbaringerne  som 
»Guds  kirkes  højeste  råd  og  [de,  der 
træffer  den]  endelige  afgørelse  i 
tvivlsspørgsmål  i  åndelige  sager« 
(L&P  107:80). 

»Som  en  af  dem, 
der  er  kaldet  som 
særligt  vidne,  føjer  jeg  mit 
vidnesbyrd  til  mine  medapos- 
tles:  Han  lever!  Han  lever  med 
et  opstandent  legeme.  Der  er 
ingen  sandhed  eller  kends- 
gerning, som  jeg  er  mere  vis  på 
eller  kender  mere  til  ved 
personlig  erfaring,  end  sand- 
heden om  vor  Herres 
bogstavelige  opstandelse.« 

-  Præsident  Ezra  Taft  Benson 

APOSTLE  ER  SÆRLIGE  VIDNER 
OM  JESUS  KRISTUS 

Et  af  en  ordineret  apostels 
vigtigste  ansvar  er  at  bære  vidnes- 
byrd om  Jesu  Kristi  guddomme- 
lighed, at  han  virkelig  er  Guds 
bogstavelige  Søn.  Vi  genfinder  dette 
mønster  i  Apostlenes  Gerninger, 
hvor  Peter  bar  et  stærkt  vidnesbyrd 
om,  at  Jesus  Kristus  var  »den  hellige 
og  retfærdige«,  »Livets  fyrste«,  ja, 
»den  salvede«  (se  ApG  3:12-18). 
Han  forkyndte,  at  Jesus  var  den 
»profet«,  som  Moses  havde  profe- 
teret, at  vi  skulle  lytte  til  -  han,  som 
blev  forudsagt  af  alle  profeterne,  ja, 
Guds  Søn,  som  blev  sendt  »for  at 
velsigne  jer,  når  I  hver  især  vender 
jer  bort  fra  jeres  ondskab«  (se  ApG 
3:19-26;  se  også  5  Mos  18:15-19; 
1  Nephi  22:20-22).  Peter,  Johannes, 
Barnabas,  Paulus  og  andre  apostle 
var  hver  især  særlige  vidne  om 
Kristus  på  deres  tid. 

Om  apostlene  i  de  sidste  dage 

har  Forløseren  sagt,  at  de  skal  være 
»særlige  vidner  om  Kristi  navn  i  hele 
verden,  og  heri  adskiller  de  sig  i 
deres  kalds  pligter  fra  andre  embeds- 
mænd« (L&P  107:23).  Angående 
dette  ansvar  har  præsident  Gordon 
B.  Hinckley  sagt: 

»Hver  af  dem  er  en  troens  mand. 
Efter  at  de  er  blevet  ordineret  til 
det  hellige  apostelembede  og  indsat 
som  medlem  af  De  Tolvs  Råd 
forventes  det,  at  de  vier  sig  selv  til 
at  virke  for  evangeliet.  De  sætter 
det  ansvar,  at  stå  som  særlige  vidner 
om  Kristi  navn  i  hele  verden,  først 
i  deres  liv,  forud  for  alle  andre 
hensyn.«8 

Derudover  har  præsident  Howard 
W  Hunter  båret  dette  vidnesbyrd: 
»Jeg  bærer  ydmygt  vidnesbyrd  om 
mit  privilegium  at  bære  det  hellige 
apostelembede  og  dagligt  arbejde 
sammen  med  De  Tolv  Apostles 
Kvorum  i  vor  tid.  De  er  Herren  Jesu 
Kristi  disciple.  Vi  skal  drage  ud  som 


o 

o 


9 

>  særlige  vidner  om  Kristi  navn  i  hele 
verden<  (L&P  107:23).  Og  det  har 
apostlene  altid  båret  vidnesbyrd 
om.«9 

APOSTLE  ER  SÆRLIGE  VIDNER 
OM  FRELSERENS  OPSTANDELSE 

Apostlene  virker  også  som  særlige 
vidner  om  vor  Herre  Jesu  Kristi 
opstandelse.  Efter  sin  opstandelse 
blev  Jesus  først  set  af  Maria 
Magdalene  (se  Mark  16:9),  og  »han 
blev  set  af  Kefas  [Peter,  Kirkens 
leder]  og  dernæst  af  de  tolv«  (1  Kor 
15:5)  og  af  andre  (se  1  Kor  15:6-9). 

En  af  de  første  gange,  hvor  han 
viste  sig  for  De  Tolv,  var  på  »den 
første  dag  i  ugen,  mens  disciplene 
holdt  sig  inde  bag  lukkede  døre  ... 
log  da]  kom  Jesus  og  stod  midt 
iblandt  dem«  (Joh  20:19;  se  også  Luk 
24:36).  Disse  første  apostle  følte  på 
Frelserens  opstandne  legeme.  Han 
spiste  sammen  med  dem,  underviste 
dem  og  velsignede  dem  (se  Luk 
24:37-48;  Joh  20:20-23). 

Otte  dage  senere  havde  De  Tolv 
en  lignende  oplevelse,  og  denne  gang 
var  Thomas  med,  han,  som  havde 
været  fraværende  den  første  gang  (se 
Joh  20:24-29).  Han  viste  sig  for 
De  Tolv  ved  andre  lejligheder,  indtil 
sin  himmelfart  (se  Matt  28:16-18; 

Siden  den  12.  marts  1995  har 
præsident  Gordon  B.  Hinckley  tjent 
som  seniorapostel  og  Kirkens 
præsident. 


Mark  16:12-13;  Luk  24:13-32;  Joh 
21:1-15). 

I  Apostlenes  Gerninger  bekræf- 
tede Peter  apostlenes  rolle  ved 
at  bære  vidnesbyrd  om  Frelserens 
tjenestegerning: 

»Og  vi  er  vidner  om  alt  det,  han 
gjorde  i  jødernes  land  såvel  som  i 
Jerusalem.  Ham,  som  de  slog  ihjel 
ved  at  hænge  ham  på  et  træ, 

ham  oprejste  Gud  på  den  tredje 
dag  og  lod  ham  træde  synligt  frem, 

ikke  for  hele  folket,  men  for  os, 
der  i  forvejen  var  udvalgt  af  Gud  til 
at  være  vidner,  vi  som  spiste  og  drak 
sammen  med  ham,  efter  at  han 
var  opstået  fra  de  døde«  (ApG 
10:39-41;  se  også  ApG  3:15). 

Præsident  Ezra  Taft  Benson 
(1899-1994)  bar  vidnesbyrd  om 
dette  enestående  ansvar,  som 
tilhører  alle  dem,  der  er  apostle: 
»Som  en  af  dem,  der  er  kaldet  som 
særligt  vidne,  føjer  jeg  mit  vidnes- 
byrd til  mine  medapostles:  Han 
lever!  Han  lever  med  et  opstan- 
dent  legeme.  Der  er  ingen  sandhed 
eller  kendsgerning,  som  jeg  er 
mere  vis  på  eller  kender  mere  til 
ved  personlig  erfaring,  end  sand- 
heden om  vor  Herres  bogstavelige 
opstandelse. 


.10 


KONKLUSION 

Som  vi  har  set,  siger  Apostlenes 
Gerninger  os  noget  om  bredden 
og  kraften  i  apostlenes  virke.  De 
oprindelige  tolv  og  fire  andre,  som 

nævnes  ved  navn,   virkede   i  den 
tidligere  evangeliske  uddeling. 

I  vores  uddeling  har  92  mænd 
tjent  som  medlemmer  af  De  Tolv 
Apostles  Kvorum.  De  virker  under 
Det  Første  Præsidentskabs  ledelse 
med  at  udføre  dette  hellige  embede 
og  kaldelses  pligter.  Når  disse  ædle 
ledere  i  vingården  udfører  deres 
apostolske  hverv,  omtaler  Frelseren 
dem  som  sine  venner:  »Og  som  jeg 
sagde  til  mine  apostle,  således  siger 
jeg  til  jer,  thi  I  er  mine  apostle,  Guds 
højpræster;  l  er  dem,  som  min  Fader 
har  givet  mig.  1  er  mine  venner« 
(L&P  84:63).  D 

Edward  ].  Brandt  er  leder  for 
Evalueringsdivisionen  af  Kirkens 
såmor dningskomité. 

NOTER 

1.  »Gud  står  ved  roret,«  Stjernen, 
juli  1994,  55,  59. 

2.  Citeret  i  »De  Tolv  Apostle«, 
Stjernen,  januar  1997,  s.  6. 

3.  Mark  E.  Petersen,  »Frelse  kommer 
gennem  Kirken«,  Stjernen,  november 
1973,  s.  475. 

4-  »Store  og  dyrebare  løfter«,  Stjernen, 
januar  1995,  s.  6. 

5.  Se  Jeffrey  R.  Holland,  »The 
Lengthening  Shadow  of  Peter«,  Ensign, 
september  1975,  s.  30-35. 

6.  Robert  J.  Matthews,  »A  Crisis,  a 
Council,  and  Inspired  Leadership«, 
Ensign,  oktober  1995,  s.  59. 

7.  Citeret  i  Stjernen,  januar  1997,  s.  6. 

8.  »Særlige  vidner  om  Kristus«, 
Stjernen,  aprilkonferencen  1984,  s.  99. 

9.  »En  apostels  vidnesbyrd  om  opstan- 
delsen«, Stjernen,  aprilkonferencen  1986, 
s.  13. 

10.  »Five  Marks  of  the  Divinity  of 
Jesus  Christ«,  New  Era,  december  1980, 
s.  48. 


Karakterdannelse: 
Klassiske  råd  fra 
præsident  David  O.  McKay 


David  O.  McKay  (1873-1970)  tjente  som  Kirkens  præ- 
sident i  19  år.  Han  talte  ofte  om  karakterdannelse. 
Det  følgende  er  nogle  klassiske  råd  fra  Kirkens 
niende  præsident. 

»SOM  MAN  TÆNKER« 

»Intet  af  livets  principper  blev  mere  regelmæssigt 
gentaget  af  Mesterlæreren  end  nødvendigheden  af  den 
rette  tankegang.  I  hans  øjne  var  et  menneske  ikke  det, 
som  det  syntes  at  være  udadtil,  ej  heller  det,  som  det 
hævdede  at  være.  Det  var  det,  som  et  menneske  tænkte, 
der  i  alle  tilfælde  afgjorde,  hvad  det  menneske  var.  Ingen 
lærer  har  stærkere  end  han  lagt  vægt  på  den  sandhed,  at 
>man  er,  hvad  man  tænker<  [se  Proverbs  23:7]  ... 

. . .  Tilfredshed,  fordragelighed  og  fred  -  alt,  hvad  der 
gør  livet  værd  at  leve  -  har  deres  oprindelse  i  den 
enkeltes  sind.  Fra  samme  kilde  udspringer  uro,  forvir- 
ring og  elendighed  -  alt  det,  der  fører  til  undergang  og 
død  ... 

. . .  [Enhver  lærer  og  leder  i  Kirken]  gør  klogt  i  at  over- 
veje, >hvad  han  tænker  på,  når  han  ikke  behøver  at 
tænke<,  for  >man  er,  hvad  man  tænker<«  (»>As  a  Man 
Thinketh  ...<«,  Instructor,  september  1958,  s.  257-258). 

VI  UDSTRÅLER  DET,  SOM  VI  ER 

»Der  findes  et  andet  ansvar,  som  hænger  nøje  sammen 
med  . . .  handlefriheden,  og  som  alt  for  sjældent  nævnes, 
og  de  følger,  som  kommer  ikke  alene  af  et  menneskes 
handlinger,  men  også  af  dets  tanker.  Mennesket  udstråler 
det,  som  det  er,   og  den  udstråling  påvirker  i  større 


SAMVITTIGHEDENS  SAMTYKKE 

»Tanker  former  dine  karaktertræk.  Tanker  løfter  dig 
mod  himlen  eller  trækker  dig  mod  helvedet  . . .  Ligesom 
intet  afslører  vores  karakter  bedre  end  det  selskab,  som  vi 
omgås,  afslører  intet  vores  fremtid  bedre,  end  de  tanker 
som  vi  ruger  over  . . . 

At  have  din  samvittigheds  samtykke,  når  du  er  alene 
med  dine  tanker,  er  som  at  være  i  selskab  med  trofaste  og 
kærlige  venner.  At  fortjene  sin  egen  selvrespekt  giver 
karakterstyrke.  Samvittigheden  er  det  led,  der  knytter  din 
sjæl  til  Guds  ånd«  (»Those  Sculptors  Called  Thoughts 
and  Ideals«,  Improvement  Era,  juli  1960,  s.  495). 

UDVIKLINGEN  AF  EN  STORSLÅET  KARAKTER 

»Dag  for  dag,  time  for  time,  skaber  mennesket  den 
karakter,  som  kommer  til  at  afgøre  hans  plads  og  anseelse 
blandt  sin  omgangskreds  gennem  tiderne  . . . 

...  At  besidde  en  ædel  karakter  er  vigtigere  end 
rigdomme,  mere  varigt  end  berømmelse  og  mere  dyrebart 
end  lykke.  Det  er  sandt,  som  det  er  sagt,  at  det  højeste 
mål  med  menneskets  skabelse  er  at  udvikle  en  storslået 
karakter,  og  en  storslået  karakter  er  i  sig  selv  produktet  af 
en  prøvet  selvdisciplin«  (»Man's  Soul  Is  As  Endless  As 
Time«,  Instructor,  januar  1960,  s.  1-2). 

EN  KRISTUSLIGNENDE  KARAKTER 

»Hvad  er  menneskets  kronende  herlighed  på  denne 
jord  hvad  angår  hans  personlige  præstationer?  Det  er 
karakteren  -  den  karakter,  der  udvikles  ved  lydighed  mod 
livets  love,  sådan  som  de  åbenbares  gennem  Jesu  Kristi  evan- 


eller  mindre  grad  alle  dem,  som  kommer  inden  for  gelium,  han,  der  kom,  for  at  vi  skal  have  liv  og  have  i  over- 
den  udstråling«  (»Free  Agency  ...  the  Gift  Divine«,  flod.  Menneskets  vigtigste  bekymring  i  livet  burde  ikke 
Improvement  Era,  februar  1962,  s.  87).  være  at  vinde  guld  eller  berømmelse  eller  materielle 

»At  have  din  samvittigheds  samtykke, 

når  du  er  alene  med  dine  tanker,  er  som 

at  være  i  selskab  med  trofaste  og 

kærlige  venner.« 


§ 


i 

Jf'      goder.  Det  burde  ikke  være  udviklingen  af 

fysisk  eller  intellektuel  styrke,  men  dets  højeste 

mål  i  livet  burde  være  at  udvikle  en  kristuslignende  karakter« 

(»Obedience   Develops   Character«,   Instructor,   august 

1965,  s.  301).  □ 


SIDSTE  DAGES  HELLIGE  RØSTER 


Prisen  for  at  være  discipel 


Præsident  Gordon  B.  Hinckley  har 
bemærket,  at  »personligt  mod  er 
prisen  for  at  være  discipel«  (se  dette 
nummer,  side  2).  Det  mod,  som  han  taler 
om,  er  det  moralske  mod,  som  skal  til  for  at 
stå  ved  det,  man  tror  på,  følge  Guds  råd  og 
adlyde  hans  befalinger,  selv  om  dem  omkring 
os  ikke  gør  det.  W  Der  kræves  også 
mod  af  Kristi  disciple  på  andre 
områder.  Det  kræver  mod  at 
vende  den  anden  kind  til,  når 
nogen  retter  vrede  angreb  mod 
os.  Det  kræver  ofte  mod  at  følge 


H 


Jeg  trængte 

til  en  velsignelse 

Brandon  J.  Miller 

Det  var  regntid  i  Filippinerne,  og 
det  havde  regnet  hele  dagen. 
Regnen  drev  ofte  uønskede  skab- 
ninger ind  i  vores  hus,  som  regel 
edderkopper,  rotter  og  lignende. 

Da  min  kammerat  og  jeg  vendte 
hjem  efter  dagens  missionering, 
lagde  vi  mærke  til,  at  der  var  lys  inde 
hos  naboen,  så  vi  besluttede  at 
aflægge  dem  et  besøg.  Vi  ville  lige 
smutte   forbi  vores   hus   og  hente 


Åndens  tilskyndelser.  Og  når  vi  står  over 
for  personlige  prøvelser,  må  vi  ofte  trække 
på  vores  mod  for  at  nå  vore  retskafne  mål. 
W  De  oplevelser,  som  beskrives  her,  skildrer 
det  mod,  som  kendetegner  Herrens  disciple. 
De  har,  som  præsident  Hinckley  sagde,  erfaret 
og  »glæde  [t  sig]  over  visheden  om,  at  skønt  vi 
modigt  må  stå  frem,  mens  vi  vandrer 
gennem  dette  liv  og  gennem  vore 
trængsler,  så  lader  Gud  os  ikke 
i  stikken  uden  sin  vejledning 
og  styrkende  kraft«  (se  dette 
nummer,  side  6). 


♦      +      * 


nogle  billeder  af  vore  familier,  som  vi 
ville  vise  dem. 

Vi  opbevarede  vore  fotos  på  den 
nederste  hylde  mellem  vore  senge.  Da 
jeg  rakte  hånden  ned  efter  mine, 
mærkede  jeg  pludselig  en  smerte  i  min 
højre  hånd.  Da  jeg  så  ned,  opdagede 
jeg,  at  jeg  var  blevet  bidt  af  en  slange. 

Jeg  råbte  på  min  kammerat,  ældste 
Regis,  og  han  kom  løbende  for  at  se, 
hvad  der  var  i  vejen.  Jeg  viste  ham 

blodet  på  min  hånd  og  fortalte,  at  jeg 
var  blevet  bidt  af  en  slange.  En  nabo 
kom  løbende,  hidkaldt  af  larmen,  og 
hjalp  os  med  at  lede  efter  slangen.  Vi 
fandt  den,  da  den  nede  under  sengen 
huggede  ud  efter  et  bræt,  som  ældste 
Regis  stod  med.  Naboen  råbte:  »Det 
er  en  filippinsk  kobra!« 

Ældste  Regis  dræbte  slangen.  Jeg 
opdagede,  at  jeg  var  blevet  omtåget,  så 
vi  skyndte  os  hen  til  biskop  Rotors  hus, 
fordi  han  havde  erfaring  med  behand- 
ling af  slangebid.  Han  gjorde  straks  alt, 
hvad  han  kunne  for  at  hjælpe  mig. 

Jeg  begyndte  at 
miste  bevidstheden. 
Jeg  vidste,  at  hvis  jeg 
ville  fuldføre  min  mission 
her  på  jorden,  så  måtte  jeg 
have  en  velsignelse. 


Mit  bryst  knugede  sig  sammen, 
og  det  var  svært  at  trække  vejret. 
Et  mørke  syntes  at  fylde  mit  sind, 
og  jeg  begyndte  at  miste  bevidst- 
heden. Så  hørte  jeg  en  stemme,  som 
sagde:  »Hvis  du  vil  fuldføre  din 
mission  på  jorden,  så  skal  du  have 
en  velsignelse.« 

Jeg  bevarede  bevidstheden  længe 
nok  til  at  sige:  »Vil  du  give  mig  en 
velsignelse?« 

Biskoppen  svarede:  »Ja,  men  lad 
mig  lige  gøre  det  her  færdigt  først.« 
Det  var  vanskeligt  for  mig  at  holde 
mig  vågen,  men  jeg  hørte  stemmen 
sige:  »Du  skal  have  en  velsignelse 
nu.  Det  kan  ikke  vente.«  Denne 
gang  sagde  jeg  med  fast  røst:  »Giv 
mig  en  velsignelse!« 

Jeg  husker  ikke  ordlyden  af  den 
velsignelse,  som  min  kammerat  og 
biskop  Rotor  gav  mig.  Men  jeg  satte 
min  lid  til  Herren  og  hans  præste- 
dømme. Under  bønnen  begyndte  jeg 
at  komme  til  mig  selv,  og  jeg  kastede 
op  igen  og  igen.  Da  jeg  hørte  velsig- 
nelsens sidste  ord,  holdt  jeg  op  med 
at  kaste  op.  Jeg  blev  klar  i  hovedet  og 
følte  en  varm  fornemmelse  af  trøst  og 
kærlighed  fylde  min  krop.  Jeg  vidste, 
at  min  himmelske  Fader  elskede  mig, 
og  at  jeg  nok  skulle  blive  rask. 

Min  zoneleder,  ældste  Howarth, 
kom  hen  til  biskoppens  hus  sammen 
med  en  læge,  der  undersøgte  Kirken. 
På  det  tidspunkt  var  der  gået  to 
timer.  Vi  kørte  af  sted  til  et  hospital, 


som   lå    en    times    kørsel   fra    det 
område,  som  jeg  tjente  i. 

Undervejs  bad  lægen  mig  fortælle 
ham,  hvad  der  var  sket.  Ældste 
Howarth  sagde:  »Hør,  doktor,  skal  vi 
ikke  skynde  os  lidt?«  Lægen  svarede: 
»Hvorfor?  Han  burde  allerede  have 
været  død.  Han  har  været  heldig.« 
Den  filippinske  kobra  er  den  giftigste 
slange  i  Filippinerne. 

Hvis  folk  påstår,  at  Gud  ikke  er 
miraklernes  Gud  mere,  så  fatter  de 
ikke  evangeliet  eller  hans  kærlighed 
til  os,  hans  børn.  Jeg  ved,  at  mit  liv 
blev  skånet,  og  jeg  fik  ingen  varige 
mén  af  oplevelsen  på  grund  af  Guds 
ords  kraft:  » . . .  ved  hans  ords  kraft  fik 
de  fængsler  til  at  styrte  sammen,« 
skrev  Moroni,  »ja,  selv  de  brændende 
ovne  kunne  ikke  skade  dem,  ej  heller 
vilde  dyr  eller  giftslanger,  på  grund  af 
hans  ords  kraft«  (Mormon  8:24). 

Brandon  J.  Miller  er  medlem  af  lona  2. 
Ward  i  lona  Stav  i  Idaho. 

Et  hul  i  skyerne 

Ana  Lima  Braxton 

Luften  var  kvælende  varm,  og  den 
blå  portugisiske  himmel  vrimlede 
med  fugle.  Lige  i  nærheden  legede 
nogle  af  mine  nevøer  i  floden,  hvor 
de  sprang  i  vandet  for  at  slippe  for 
varmen. 

Jeg  ønskede,  at  jeg  kunne  slippe 
lige  så  let  fra  mine  problemer.  Jeg 
havde  for  nylig  besluttet  at  blive  aktiv 
i  Kirken  igen.  Herren  havde  bekræftet 


min  beslutning  ved  Helligånden,  men 
min  familie  og  mine  venner  forstod 
mig  ikke.  De  havde  kritiseret  og  svigtet 
mig,  og  jeg  følte  mig  helt  alene.  Opfor- 
dringen til  at  kigge  efter  min  søsters 
børn,  mens  de  svømmede,  gav  mig 
nogle  øjeblikkes  fred  i  det,  der  syntes 
som  én  lang  kamp  mod  de  kræfter,  der 
ville  holde  mig  fra  sandheden. 

Jeg  havde  taget  mit  eksemplar  af 
Mormons  Bog  med,  og  mens  mine 
nevøer  plaskede  i  floden,  sad  jeg  under 
et  træ  og  læste.  Tårerne  begyndte  at  få 
frit  løb,  mens  jeg  tænkte  på  de  af  mine 
kære,  som  sagde,  at  jeg  var  ved  at  begå 
en  dumhed.  Jeg  var  så  sikker  på,  at  jeg 
gjorde  det,  min  Fader  ønskede. 

Pludselig  slog  det  mig,  at  jeg  ikke 
længere  kunne  høre  mine  nevøer.  Jeg 
kiggede  ned  mod  floden,  men  der  var 
de  ikke.  Panikken  begyndte  at  gribe 
mig. 

Og  så  hørte  jeg  en  barnestemme, 
som  råbte  mit  navn.  Jeg  vendte  mig  og 
fik  øje  på  mine  nevøer,  som  stod  bag 
mig  med  kinder,  der  strålede  om  kap 
med  solen.  Den  yngste,  som  var 
omkring  fem  år,  skjulte  noget  bag  sin 
ryg  -  en  buket  af  blomster  i  alle  farver, 
som  han  og  hans  brødre  havde  plukket 
til  mig  på  en  eng  i  nærheden.  Han 
rakte  dem  til  mig  med  en  stemme,  der 
lød  som  musik  i  mine  ører. 

Jeg  fik  igen  tårer  i  øjnene.  Men 
denne  gang  var  det  glædestårer.  Mens 
jeg  omfavnede  mine  nevøer,  rettede 
jeg  blikket  mod  himlen  og  fik  øje 

Jeg  vendte  mig  og  fik  øje  på  mine 
nevøer,  som  stod  smilende  bag  mig 
med  kinder,  der  strålede  om  kap 
med  solen. 


på  nogle  solstråler,  som  skinnede  gen- 
nem et  hul  i  skyerne.  En  inderlig  fred 
fyldte  mit  hjerte.  Takket  være  denne 
enkle,  lille  gestus,  som  udsprang  af 
kærlighed,  vidste  jeg,  at  jeg  ikke  var 
alene.  Selv  om  de  ikke  forstod  min 
beslutning,  så  elskede  mine  nevøer  - 
og  resten  af  min  familie  -  mig  jo  alli- 
gevel. Men  hvad  det  var  endnu  vigti- 
gere: Min  himmelske  Fader  kendte 
mine  prøvelser  og  stod  klar  til  at  støtte 
mig  med  sin  kærlighed  og  omsorg. 

Ana  Lima  Braxton  er  medlem  af  Signal 
Mountain  Gren  i  Chattanooga  Stav  i 
Tennessee. 

Nye  drømme  i 
stedet  for  de  gamle 

Maria  Patricia  Rojas  V. 

Da  jeg  havde  fuldført  mine  studier 
inden  for  teknisk  administration, 
arbejdede  jeg  sammen  med  en  ung 
leder,  som  senere  blev  min  mand.  Det 
var  en  vidunderlig  periode  af  mit  liv! 
Men  en  måned  efter  vores  bryllup,  da 
min  mand  og  jeg  rejste  fra  Bogota  i 
Colombia,  hvor  vi  boede,  hen  for  at 
besøge  mine  forældre  i  Duitama,  kom 
vi  ud  for  et  færdselsuheld.  Ulykken 
kostede  min  mand  livet,  og  jeg  selv  fik 
hukommelsestab.  Jeg  kunne  ikke 
huske  noget  som  helst  fra  de  seks  år, 
der  var  gået  forud,  og  jeg  kunne  ikke 
gå  og  ikke  bevæge  min  venstre  arm. 

Efter  flere  måneder  med  fysiote- 
rapi blev  jeg  endelig  i  stand  til  at  gå 
igen  og  bevæge  min  arm  en  smule. 


Min  hukommelse  vendte  langsomt 
tilbage,  så  seks  år  efter  ulykken 
kunne  jeg  huske  alt  det,  der  var  sket 
i  mit  liv,  bortset  fra  to  år.  Det  år,  der 
gik  forud  for  ulykken,  og  det  år,  som 
fulgte  efter.  Men  jeg  var  stadig  meget 
hæmmet.  Jeg  havde  besvær  med  at 
udtrykke  mine  tanker  i  ord,  og  jeg 
havde  svært  ved  at  gentage  det,  jeg 
hørte.  Der  var  nogle,  som  udnyttede 
mig,  fordi  jeg  så  hurtigt  glemte  alting. 

Til  sidst  mente  lægerne,  at  de  havde 
gjort  alt,  hvad  de  kunne.  Jeg  forsøgte  at 
virke  glad  og  begejstret,  men  jeg  følte 
mig  ofte  fortvivlet  og  vred.  Hvad  skulle 
jeg  stille  op  med  mit  liv? 

Da  jeg  var  allerlængst  nede,  læste 
jeg  et  skriftsted,  hvor  Herren  lover, 
at  vi  ikke  bliver  prøvet  mere,  end  vi 
kan  klare  (1  Kor  10:13;  L&P  64:20). 
Jeg  bad  om  et  vidnesbyrd  om  dette 
løfte. 

Langt  om  længe  vendte  jeg 
tilbage  til  det  firma,  hvor  jeg  havde 
arbejdet  inden  ulykken.  Eftersom  jeg 
ikke  kunne  magte  mit  gamle  arbejde, 
fik  jeg  nogle  mindre  krævende 
opgaver  -  men  selv  disse  opgaver 
virkede  vanskelige.  Men  jeg  gav  ikke 
op.  Jeg  kæmpede  for  at  leve  op  til 
min  seks-måneders  kontrakt.  Og 
mens  jeg  gjorde  det,  oplystes  min 
ånd  af  et  forunderligt  håb,  som  inspi- 
rerede mig  til  at  stræbe  efter  at 
forbedre  mine  evner. 

Ved  at  holde  mig  tæt  til  Herren 
genvandt  jeg  selvtilliden  og  kunne 
føle  Helligåndens  påvirkning.  Denne 
påvirkning  fik  mig  snart  til  at  overveje 
at  tage  på  mission.  Jeg  ved,  at  nogle 
mennesker  mente,  at  det  var  et  tosset 
ønske,  men  da  jeg  talte  med  min 
grenspræsident,  indgød  han  mig 
det  mod,  jeg  havde  brug  for.  Som 


forberedelse  besluttede  jeg  at  læse 
Mormons  Bog  fra  ende  til  anden  - 
noget,  som  endnu  ikke  var  lykkedes 
for  mig  trods  mine  12  år  som  medlem. 

Men  min  elendige  hukommelse 
var  en  prøvelse.  Da  jeg  var  begyndt 
på  1  Nephi  mindst  ti  gange  uden  at 
kunne  huske,  hvad  jeg  havde  læst, 
indså  jeg,  at  jeg  måtte  gribe  det 
anderledes  an.  Jeg  bad  for  at  finde  en 
løsning,  og  kort  efter  faldt  en  metode 
mig  ind:  Jeg  skulle  skrive  et  resumé 
af  hvert  kapitel,  mens  jeg  læste  det. 

Jeg  købte  en  notesbog  og  læste  det 
første  kapitel  i  1  Nephi.  Da  jeg  kun 
havde  en  vag  erindring  om,  hvad  jeg 
havde  læst,  læste  jeg  kapitlet  igen. 
Først  da  kunne  jeg  skrive  et  resumé  af 
kapitlet  i  min  notesbog. 

Jeg  fortsatte  under  bøn.  Da  jeg 
havde  læst  1  Nephi,  opdagede  jeg,  at 
jeg  ikke  længere  behøvede  at  læse 
hvert  kapitel  to  gange.  Engang  var 
nok  til,  at  jeg  kunne  skrive  et  godt 
resumé.  Jeg  læste  hele  Mormons  Bog 
på  den  måde.  Da  jeg  var  færdig,  havde 
jeg  fået  et  stærkt  vidnesbyrd  om,  at 
bogen  er  sand,  og  jeg  kunne  også  bære 
vidnesbyrd  om,  at  Herren  styrker  os, 
hvis  vi  henvender  os  til  ham. 

Derefter  fik  jeg  udfyldt  den  læge- 
erklæring, som  missionen  krævede, 
og  jeg  besvarede  alle  spørgsmål 
ærligt,  selv  om  svarene  kunne  knuse 
min  drøm  om  at  blive  missionær.  Jeg 
blev  jeg  dog  glad,  da  jeg  modtog 
kaldelsen  til  at  tjene  i  Cali-missionen 


i  Colombia!  Der  opdagede  jeg  sand- 
heden af  et  andet  af  Herrens  løfter, 
som  står  i  1  Nephi  3:7:  »...  Herren 
...  giver  [ikke]  menneskenes  børn 
nogen  befaling,  uden  at  han  åbner  en 
udvej  for  dem,  så  de  kan  udføre  det, 
som  han  befaler  dem.« 

Da  jeg  vendte  hjem  fra  min 
mission,  flyttede  jeg  ind  hos  mine 
forældre  på  en  gård,  hvor  vi  dyrker 
afgrøder,  som  vi  sælger.  Jeg  har  også 
lært  at  strikke,  hvilket  giver  mig 
mulighed  for  at  tjene  penge  og  giver 
mig  tid  til  åndelig  udvikling.  Jeg  fører 
et  lykkeligt  og  produktivt  liv. 

Selvfølgelig  ville  jeg  have  fore- 
trukket at  være  foruden  ulykken,  men 
jeg  ved,  at  jeg  har  oplevet  en  enorm 
vækst  på  grund  af  den.  Jeg  har  erfaret, 
at  vi  kan  miste  vore  drømme  og  håb, 
ja,  sågar  vore  kære,  og  vore  talenter, 
rigdomme  og  styrke  kan  forsvinde, 
men  Herren  vil  altid  støtte  os.  Han 
giver  os  nye  drømme  som  erstatning 
for  dem,  vi  har  mistet.  Trods  alle  de 
vanskeligheder,  vi  møder,  kan  Herren 
hjælpe  os  til  at  fortsætte.  Han  retter  op 
på  alt  -  og  han  holder  altid  sine  løfter. 

Maria  Patricia  Rojas  V.  er  medlem  af 
Barbosa  Gren  i  Duitama  Distrikt  i  Colombia. 

En  barsk  cowboy 

Allan  L.  Noble 

Alle  vidste,  at  rodeocowboyen 
Dallas  Stock  var  en  barsk  fyr. 
Men  de  vidste  ikke,  hvordan 
barskheden  blev  sat  på  prøve. 


I  en  del  år  havde  Dallas  ikke  været 
aktiv  i  Kirken,  men  takket  være  hans 
hustru  Ginnys  og  deres  fem  børns 
kærlige  påvirkning  og  wardslederes 
og  venners  inspirerede  indsats,  kom 
Dallas  omsider  på  bedre  tanker.  Som 
hans  biskop  glædede  jeg  mig  over  at 
se,  at  han  gjorde  så  store  fremskridt, 
at  han  fik  lyst  til  at  tage  til  templet 
med  sin  familie.  Han  forberedte  sig, 
og  familien  satte  en  dato  for,  hvornår 
de  ville  tage  til  Herrens  hus. 

Ugen  før  den  dag  arbejdede 
Dallas  ude  på  stavens  velfærdsgård, 
hvor  han  læssede  tyre  op  i  lastbiler. 
En  vred  tyr  nægtede  at  samarbejde, 
og  for  at  beskytte  sig  sprang  Dallas 
om  bag  et  led.  Men  da  tyren  ramte 
leddet,  svingede  det  rundt,  og  tyren 
maste  Dallas  mellem  leddet  og  et 
hegn.  Hans  arm  og  adskillige  ribben 
brækkede,  og  han  blev  slemt  forslået. 

Jeg  besøgte  Dallas  samme  aften. 
Han  havde  voldsomme  smerter. 
Armen  var  lagt  i  gips,  og  hans  ribben 
var  bundet  ind.  Jeg  foreslog,  at  de 
skulle  udskyde  tempelbesøget.  Hans 
svar  lød:  »Biskop,  jeg  skal  i  templet  på 
onsdag.« 

Ingen  ventede  at  se  Dallas  i  kirken 
om  søndagen.  Men  han  var  der,  og 
han  udførte  sin  kaldelse  som  søndags- 
skolelærer. Det  var  pinefuldt  for  ham, 
men  hans  hengivenhed  virkede  inspi- 
rerende på  wardets  medlemmer. 

Om  onsdagen  tog  Dallas,  Ginny, 
deres  børn  og  mange  slægtninge  og 

medlemmer  af  wardet  til  templet 
som  planlagt.  Med  en  søn  på  den  ene 
side  og  en  svigersøn  på  den  anden 
gennemgik  Dallas  begavelsessessi- 
onen.  Hver  gang  han  bevægede  sig, 
kunne  wardets  medlemmer  næsten 
føle  den  smerte,  som  de  mente,  at 
Dallas  matte  lide. 

Da  Ginny  og  Dallas  var  blevet 
beseglet  til  hinanden  og  til  deres 
børn  i  beseglingsværelset,  stillede 
wardets  medlemmer  sig  op  med  tårer 

Dallas  sprang  om  bag  et  led  for  at 
beskytte  sig,  men  da  tyren  ramte 
leddet,  svingede  det  rundt,  og 
tyren  maste  Dallas  mellem 
leddet  og  et  hegn. 


i  øjnene  for  at  lykønske  dem.  Jeg 
skulle  lige  til  at  give  Dallas  et  kram, 
men  stoppede  op  og  sagde:  »Jeg  vil  jo 
ikke  gøre  dig  fortræd.« 

»Biskop,«  svarede  Dallas,  »det  gør 
slet  ikke  ondt.  Jeg  har  ikke  haft 
smerter  hele  dagen.« 

»Det  så  ellers  smertefuldt  ud,« 
sagde  jeg. 

»Det  var  svært  at  komme  op  og 
ned,«  forklarede  han,  »men  det  har 
slet  ikke  gjort  ondt.« 


Da  jeg  forlod  templet,  blev  jeg 
overvældet  af  alt  det,  som  havde 
fundet  sted.  Hvor  var  jeg  dog 
taknemlig  for,  at  Dallas  var  blevet 
velsignet,  fordi  han  gjorde  en  indsats 
for  at  tage  til  templet  med  sin  familie. 
Den  dag  overværede  vi  ikke  en 
cowboys  styrke,  men  en  åndelig 
kæmpes  styrke.  □ 

Allan  L.  Noble  er  medlem  af  Garden 
Lakes  Ward  i  Maricopa  Stav  i  Phoenix  i 
Arizona. 


Sådan  anvender 
du  Liahona  for 
september  2001 


FORSLAG  TIL  LEKTIONER  OG  SAMTALER 

■  »Lev  efter  din  overbevisning«,  side  2:  Læs  præsident  Gordon  B. 
Hinckleys  beretning  om  det  nye  medlem,  som  han  traf  på  sin  mission  i 
England.  Hvad  er  du  villig  til  at  give  afkald  på  for  dit  vidnesbyrd  om 
Kirken? 

■  »Den  jordiske  kamp«,  side  30:  Hvad  kan  du  gøre  for  at  gøre  din 
ånd  stærk  nok  til  at  styre  din  krop? 

■  » >Og  han  har  givet  os  nogle  til  at  være  apostle< «,  side  32:  Apostle 
har  en  særlig  åndelig  gave.  Hvad  er  det  for  en  gave,  og  hvorfor  er  den 

så  vigtig  i  Kirken  i  dag? 

■  » >Hvem  er  denne  profet? < «,  Lille  Liahona, 
side  2:  Hvordan  har  det  at  lytte  til  profeten 
hjulpet  dig  til  at  vælge  det  rette? 

EFTERLYSNING  AF  ARTIKLER 

Hvad  har  generalkonferencen  betydet  for  dig?  Hvilket 

evangelisk  princip  har  rørt  dig  og  ansporet  dig  til  at  ændre 

dig?   Send  ideer,   historier  og  oplevelser  til   General 

Conference,  Liahona,  Floor  24,  50  East  North  Temple 

Street,  Salt  Lake  City,  UT  84150-3223,  USA,  eller  send 

en   e-mail    til   CUR-Liahona-IMag@ldschurch.org. 

Vedlæg  venligst  fulde  navn,  adresse,  telefonnummer 

samt  ward  og  stav. 

Joseph  Smith  og  Levi  Hancock,  af  Clark  Kelley  Price 

Blandt  Kirkens  første  medlemmer  var  Levi  Hancock,  som  i  1  835  blev  ordineret  til  De  Halvfjerds'  Præsidium. 

Levi,  der  var  udlært  tømrer,  var  med  til  at  bygge  templer,  tjente  som  missionær  i  Missouri  og  deltog  i  Zions  Hær 

og  mormonbataljonen.  Han  var  en  af  profeten  Joseph  Smiths  trofaste  venner. 

